Spartorama | «Πνευματικός Άνθρωπος: Ο «Σηματωρός» που Ζητάει η Ψυχή μας», από το Δημήτρη Κατσαφάνα\nSpartorama 14/06/2021 Εκτύπωση Άρθρα Κοινωνία Φιλοσοφία\nO χαρακτηρισμός «Πνευματικός άνθρωπος» στον τίτλο, πού στεγάζει τις γραμμές πού ακολουθούν, δεν µου φαίνεται σήμερα και τόσο δόκιμος. Είναι ο διανοούμενος με τον πλούτο των ιδεών, με την ανθρωπιστική πίστη; Είναι ο επιστήμονας, ο οποίος στο εργαστήριό του ετοιμάζει ανύποπτος τις πιο ανατρεπτικές δυνάμεις πού γνώρισε η Ιστορία; ΄Ή είναι ο άνθρωπος μιας ιστορικής και κηρυγματικής μορφής του παρελθόντος, μιας εποχής αθωότητας από την αγωνία της οποίας απουσίαζε η Αγωνία, ο ανθρώπινος εκείνος τύπος δηλαδή ο οποίος εγοήτευσε με τον ουμανιστικό του λόγο και τον πλούτο των ιδεών του;\nΑλήθεια, τί έγινε ο άνθρωπος του πνεύματος, Ο οποίος πίστευε ότι με την επιστημονική του γνώση και την ανθρωπιστική του πίστη θα ήταν ο κυρίαρχος του παιχνιδιού), ότι θα βοηθούσε τον μεταπολεμικό, τον σύγχρονο άνθρωπο, να βρει μια λυτρωτική διέξοδο; Ό παροξυσμός του εξτρεμισμού του 20ου αιώνα εξαπλώθηκε αδυσώπητος σε πλανητικό επίπεδο διαλύοντας έτσι όλες τις επικίνδυνες αυταπάτες. Σήμερα έχουμε την οδυνηρή εμπειρία, ότι πνευματικός άνθρωπος δεν είναι αυτός πού, τάχα, θα περιφρονούσε την ύλη, όπως πιστεύθηκε, αλλά αυτός πού θα κυβερνούσε την ύλη, πού θα χειραγωγούσε τα επιτεύγματά του, αυτός πού θα εναρμόνιζε τον νέο τρόπο ζωής, το μύθο πού εκκρίνει ή μηχανή με την πολυμορφία του ανθρώπου, αυτός πού θα συνδύαζε μαχητικά την προσωπική - πνευματική ελευθερία του με την κοινωνική δικαιοσύνη.\nΑς το ειπούµε, λοιπόν, από την αρχή: Πνευματικός άνθρωπος δεν είναι ένα ιστορικό μόρφωμα πού δεν βοηθάει στο σήμερα µε τις μάταιες αφηρημένες σκέψεις του, αλλά ο νέος ανθρώπινος τύπος πού αρνείται να χωρίσει τη σκέψη από τη ζωή, τη φυσική από τη μεταφυσική πλευρά της ζωής, πού βάζει µε θάρρος υπό συζήτηση τη ζωή, αυτός του οποίου οι πράξεις είναι στο ύψος της σκέψης του, σκέψης για την οποία δέχεται και να πεθάνει. Στο δάπεδο της ιστορίας έχουν κυλήσει πολλά δάκρυα, πολλές φορές ξεχείλισε το ποτήρι από το κώνειο και πολλοί, αμετρητοι, σταυροί σημαδεύουν την πορεία µας ως τα σήμερα. Ο άνθρωπος του πνεύματος που ζητούν οι καιροί δεν μπορεί να είναι ο σοφιστής, ο επαγγελματίας του πνεύματος, ο ψευδοδιανοούµενος, αυτός πού βολεύεται στο σuρμό, στις τάσεις της εποχής του, αυτός επομένως που γίνεται κόλακας των αδυναμιών της. Ούτε μπορεί να είναι κάποιος φιλόσοφος του τύπου «αυτός έφα». Ό νέος άνθρωπος του πνεύματος που θα ορφανισθεί στον αστερισμό του μέλλοντος είναι βέβαιο ότι, κατά το νόμο της εναντιοδρομίας του ιστορικού γίγνεσθαι, το νόμο δηλαδή του Ηρακλείτου που προαναγγέλλει τη διαλεκτική του Εγέλου, θα είναι αντίθετος προς τον σκεπτικισμό του καθαρού υλισμού και του άκρατου επιστημονισμού. Ο Διαφωτισμός, πού έχει αρχίσει εδώ και τρείς περίπου αιώνες, θα ολοκληρωθεί µε την ισομερή ανάπτυξη του ορθολογικού και του ανορθόλογου στοιχείου της ψυχής του ανθρώπου. Ο εργαλειακός λόγος είναι ανίκανος να απαντήσει στα μεγάλα προβλήματα του ανθρώπου. Ήδη τούτο γίνεται φανερό στις φιλοσοφικές αναζητήσεις του καιρού µας. Ο άνθρωπος βλέπετε, δεν τελειώνει πουθενά. Είναι πάντα ένας ανοιχτός λογαριασμός.\nΜιλήσαμε για τη βεβαιότητα που παρέχει ή έλλογη ελπίδα του μέλλoντoς, ενός μέλλοντος στο οποίο με άγνωστη, ως χθες ταχύτητα διεισδύει το σύγχρονο παρόν και μπορούµε πιά, χωρίς το χάρισμα του προφήτη, να προβλέψουμε. Για την ώρα πάντως οι άνθρωποι, ή ανθρωπινότητά µας γενικά, είναι παγιδευμένοι στην ανθρώπινη μετριότητα, σε ένα κοινό παρονομαστή νoημoσύνης, η οποία κυβερνά και κυβερνιέται. Την σκέψη και τον κόσμο κρατάει δεμένoυς η τεχνική. Δεν φαίνεται από πουθενά πώς οι πνευματικοί άνθρωποι του Εικοστού Πρώτου αιώνα θα καταφέρουν να ελέγξουν αυτό πού τους παγιδεύει και τους κατευθύνει εκεί όπου κατευθύνει και τους πολλούς, τους ανύποπτους. Κανείς δεν μπορεί να ξέρει που πάει ο πολιτισμός. Εκτός και αν συμβεί, πράγμα πού δεν το εύχομαι, εκείνο που συνέβη µε τον επιβάτη του πλοίου που συμβολικά µας περιγράφει ο Σαίρεν Κίρκεγκααρντ (Γρ. Φ. Kωσταράς, Soren Kierkegaard, ο Φιλόσοφος της εσωτερικότητος, εκδ. 6η, ΄Αθήνα 1992, σ. 238). Φαντασθείτε, λέει ό Δανός φιλόσοφος, ένα μεγάλο σύγχρονο κρουαζερόπλοιο με χίλιους επιβάτες. Είναι απόβραδο. Εύθυμη ατμόσφαιρα. Όλα φωταγωγημένα αστράφτουν ευτυχισμένα, ενώ ακούγεται μεθυστική μουσική. Στο κατάστρωμα ο καπετάνιος. Δίπλα του ο αξιωματικός της υπηρεσίας αρπάζει το τηλεσκόπιο και το φέρνει μπροστά στα µάτια του καπετάνιου, για να ιδεί το μικρό άσπρο σημάδι στον ορίζοντα που προμηνύει νύχτα τρομερή. Διατάσσει το πλήρωμα να μείνει άγρυπνο. Ό ίδιος θα μείνει στο πηδάλιο. Όµως κατεβαίνει στην καμπίνα του, όπου υπάρχει και το μοναδικό βιβλίο πού έχει μαζί του, η Bίβλoς. Την ανοίγει και όλως περιέργως το µάτι του πέφτει στο χωρίο: «ταύτη τη νυκτί. την ψυχήν σου απαιτούν από σού». Υπέροχα. Κάνει το σταυρό του, φοράει τη βραδυνή στολή της υπηρεσίας και είναι έτοιμος να ασκήσει τα καθήκοντά του. Αλλά στην αίθουσα διασκεδάζουν. Τραγούδια, μουσική, πιάτα, σαμπάνια, προπόσεις στην υγεία του καπετάνιου, φλυαρία. Ό καπετάνιος διασκεδάζει με όλους. Τρομερή θα είναι ή νύχτα που έρχεται και ίσως «εν ταύτη τη νυκτί» θα απαιτήσουν την ψυχή του. Ο καπετάνιος διασκεδάζει μαζί τους. Όλοι είναι φοβερά ίδιοι, φοβερά ανίδεοι. Μονάχα ο καπετάνιος ξέρει ότι το άσπρο σημάδι στον ορίζοντα παραμένει. Κανένας άλλος δεν βλέπει το άσπρο σημάδι ούτε ξέρει τί συμβαίνει. Όμως ένας, μονάχα ένας, επιβάτης πού βλέπει το άσπρο σημάδι και γνωρίζει τί θα φέρει απόψε, δεν έχει καμιά εξουσία πάνω στο πλοίο. Ζητάει µόνο τον καπετάνιο για να του τό δείξει, αλλά ο καπετάνιος δεν θέλει τίποτα ν΄ ακούσει και γλιστράει γελώντας στην αίθουσα και χάνεται μέσα στο ήχο των ποτηριών πού υψώνονται «εις υγείαν» του καπετάνιου, και στους επιβάτες που υποκλίνονται μπροστά του κάθε τόσο. Ένας όµως, εκείνος ο ταξιδιώτης, αγωνιά. Ξαναβρίσκει τον καπετάνιο, αλλά αυτή τη φορά ο καπετάνιος τον μεταχειρίζεται µε αγένεια. Και όμως το άσπρο σημάδι είναι εκεί, στον ορίζοντα. Είναι φοβερό. Το πιο φοβερό όμως είναι ότι ο επιβάτης αυτός είναι ο μοναδικός πού βλέπει και γνωρίζει τί θα επακολουθήσει απόψε, χωρίς να μπορεί νά κάμει τίποτα. Ο επιβάτης -το έδειξαν τα γεγονότα- είχε δίκιο.\nΗ περίπτωση µας περιγράφει µε ενάργεια το αίσθημα, την αγωνία, μια κατάσταση, όπου ο σύγχρονος άνθρωπος καταποντίζεται μέσα στο ίδιο του το μηδέν. Σε μια εποχή, λοιπόν, όπως η δική µας, όπου ο ίδιος ο άνθρωπος αποτελεί τον μεγαλύτερο κίνδυνο για τον άνθρωπο, σε εποχή, όπου δεν υπάρχει καμιά αποτελεσματική προστασία εναντίον των ψυχικών επιδημιών που απορρέουν από το υποσυνείδητο, όπου ο άνθρωπος έχασε «το αρχετυπικό αίσθημα της εξάρτησης» (Γιούγκ}, δηλαδή έχασε την παρουσία κα( την προστασία της υπέρτερης, θείας, δύναμης, είναι δυνατόν να βρεθεί ο αληθινός φιλόσοφος, ο αληθινός παιδαγωγός που θα υποδεΙκνυε πειστικά δρόμους διεξόδου; Ο πνευματικός άνθρωπος πού ζητούν οι καιροί οφείλει να είναι «ασuγχρόνιστoς», με την ευρεία έννοια. Να μην είναι δηλαδή φορέας της ψυχικής νόσου, της αποσύνθεσης του πολιτισμού, του απανθρωπισμού του ανθρώπου. Ο αληθινά πνευματικός άνθρωπος πρέπει να βυθίζει τις ρίζες του στην πρωταρχική και αδιάφθορη φύση του ανθρώπου, στην πηγαία πρωταρχικότητα της ανθρώπινης ψυχής που δεν επηρεάζεται από τις αβυσσαλέες παρορμήσεις της νεώτερης ψυχικής ζωής, από Ιδεοληψίες και από τον νοσηρό παραλογισμό. Τα «θέλγητρα», πού κρύβουν τη μελλοντική φθορά, θα είναι κυρίαρχα για πολύ ακόμη. Μάλλον τώρα αρχίζει ή κυριαρχία τους. Και ο ευαγγελικός λόγος «ουκ ήλθον βαλείν ειρήνην, αλλά μάχαιραν», θα είναι πάντοτε επίκαιρος. Μάχαιρα είναι ο νόμος του πνεύματος, «λέξη, που αν αποκοπεί από το Θείο στόμα, γεννάει τη φρίκη» (Ίω. Θεοδωρακόπουλος).\nΟ άνθρωπος του πνεύματος, στο όχι και τόσο άγνωστο μέλλον, δεν μπορεί να είναι ο διανοούμενος που γνωρίσαμε σε αρκετές περιπτώσεις στο παρελθόν, εκείνoς δηλαδή πού, ενώ ασκεί κριτική της πραγματικότητας, ταυτόχρονα λατρεύει και τη δύναμη της εξουσίας. Γιατί δυστυχώς το είδαμε κι΄ αυτό. Κάθε φορά πού εμφανίστηκε μια επαναστατική εξουσία από τη Ρωσία του 1917 και την Κίνα, την Κούβα ή την ΄Αλβανία του Χότζα ως τη δικτατορία στην Ελλάδα του 1967, υπήρξαν άνθρωποι του πνεύματος πού, αντί να βρεθούν στην απέναντι όχθη, είχαν εύκαμπτη τη μέση μπροστά στον εκάστοτε καίσαρα. Από τη στιγμή δηλαδή πού εμφανίστηκε μια επαναστατική εξουσία, με όποιο χρώμα, άρχισε και η εποχή των συνοδοιπόρων. ΟΙ διανοούμενοι της κατηγορίας αυτής μπόρεσαν και εξασφάλισαν την πολυτέλεια μιας αντίθετης ιδεολογίας. Φαινομενικά δηλαδή και εκ του ασφαλούς μέσα στη χώρα τους ήταν ανένδοτα αντίθετοι με ένα μέρος της ιδεολογικής πραγματικότητας της χώρας τους, ενώ ταυτόχρονα αποθέωναν ένα άλλο τμήμα, αντίθετο αυτής της ιδεολογικής πραγματικότητας. Ο Σάρτρ π.χ. βεβαίωνε απειλητικά: «Δεν μπορείτε να συζητάτε τις πράξεις του Στάλιν, εφ΄ όσον είναι ο µόνος που κατέχει τις πληροφορίες πού τις δικαιολογούνε». Τέτοιες θέσεις ανθρώπων του πνεύματος θα παραμείνουν αναμφίβολα το πιο εύγλωττο δείγμα γελοιοποίησης των διανοουμένων. Παρόμοιες δηλώσεις πνευματικών ανθρώπων έκαμαν τον κόσμο γελοίο. Και σε ένα κόσμο γελοίο κανείς δεν μπορεί να γελά, όπως εύστοχα παρατηρήθηκε.\nΟ πνευματικός άνθρωπος δεν είναι ποτέ μαζί µε τους πολιτικά και οικονομικά ισχυρούς, δεν είναι ποτέ συνοδοιπόρος οιασδήποτε ιδεολογίας. Πάντα βρίσκεται στην απέναντι όχθη. Με τον αντρίκιο ανθρωπισμό του ζωντανεύει το Όχι ενός λαού στον κατήφορο, στην αλλοτρίωση, στην κατατυράννηση του ανθρώπου από άνθρωπο. Ένας εναντίον όλων, πάσχει από αγάπη για όλους και αίρει τις αμαρτίες όλων. Ή βία νικάει πρόσκαιρα. Η ανθρωπότητα δεν άλλαξε τόσο με τα τύμπανα του πολέμου. Άλλαξε ουσιαστικά με τις ιδέες που έρχονται σιωπηλά με πόδια περιστεριών. Άλλαξε με τον αυθεντικό στοχασμό, με την εξέγερση της σκέψης, τη δοκιμασία της συνείδησης. Και άλλαξε προ παντός μέσα στην ηρεμία των επιστημονικών εργαστηρίων. ΟΙ αλλαγές π.χ. που γνώρισε ή ανθρωπότητα από την ανακάλυψη του Φλέμιγκ είναι πολύ μεγαλύτερες και βαθύτερες παρά οι αλλαγές από τους πολέμους του Μεγάλου Ναπολέοντα.\nΧρειάζεται υπομονή και ευφυΐα για να μπορέσουμε να διασχίσουμε τούτο τω γκρίζο χάος. Κατά τη διαλεκτική της Ιστορίας θα αμφισβητηθούν αύριο εξίσου και οι αμφισβητήσεις. Θα ξαναερευνηθούν δηλαδή οι μεγάλοι μύθοι του ανθρώπου: η θρησκεία, η ποίηση και η τέχνη, η πολιτική και η φιλοσοφία, η επιστήμη και το πνεύμα της τεχνικής, η γλώσσα, η εργασία, η αγάπη και ο θάνατος.\nΌταν λέμε «μύθος», είναι σαν να λέμε «λόγος», πνεύμα, μορφή πολιτισμού. Ναι, και ο θάνατος. Είναι κάτι πού συνήθως αποφεύγουμε να το τονίσουμε. Βέβαια, ο θάνατος είναι κάτι του οποίου πείρα παίρνουμε µέσω του θανάτου του άλλου και που πάντως δεν υπόκειται σε έρευνα. Θέλω να ειπώ επομένως: ότι θα ιδούµε τον θάνατο από άλλη οπτική γωνία, μεταφυσική. Γιατί από τη θέση πού παίρνουμε απέναντί του -είναι πέρασμα, μετάβαση ή εξαφάνιση;- προσμετρούμε το νόημα και την ποιότητα της ζωής µας. Έπειτα, τί είναι αυτό πού ονομάζουμε «σκέψη» μπροστά σε ό,τι ονομάζουμε «ζωή» και «θάνατο»;\nΟ επιβάτης του κρουαζιερόπλοιου είναι ακόμα στη θέση του και βλέπει το άσπρο σημάδι στον ορίζοντα. Θα βγει άραγε ο καπετάνιος από την παχυλή αδιαφορία, την άνοστη ρουτίνα; Θα πάψουν οι επιβάτες του πλοίου, πού ταξιδεύει απόψε προς τον αστερισμό του Εικοστού Πρώτου αιώνα, θα πάψουν τη λυσσασμένη αναζήτηση της «ευτυχίας»; Θα συνειδητοποιήσουν, τάχα, όπως ο Σωκράτης, ότι θα βρουν την ευτυχία αν πάψουν να την κυνηγούν; Το άσπρο σημάδι στον ορίζοντα θα ξυπνήσει τις συνειδήσεις, θα σηκωθεί η καταιγίδα του ανθρώπινου νου που θα ξεπλύνει τον πλανήτη από τόσα απόβλητα; Θα πάψει ο άνθρωπος, ο κατ΄ εξοχήν παίκτης στο Παιχνίδι του Κόσμου, να είναι μόνιµα ο χαμένος; Για την ώρα δεν μπορούμε να ιδούμε πιο μακριά από τη θολούρα της καταναλωτικής κοινωνίας µας. Δεν είμαστε αισιόδοξοι, αλλά ούτε και απαισιόδοξοι. Εκείνο πού λογικά ξέρουμε είναι ότι δεν μπορούμε να ζήσουμε χωρίς την ελπίδα, ότι η ζωή θα ξαναβρεί τις φλέβες της.\nΌ πνευματικός άνθρωπος, για τον οποίο διατυπώσαμε τις πιο πάνω αποσπασματικές απόψεις, δεν βρίσκεται πίσω από τούς γαλαξίες. Είναι «κρυμμένος» στα αληθινά βάθη της ύπαρξής µας. Όπως και ο Θεός. Και μένει τώρα να βγει από την οντολογική λήθη του, Συνήθως ευχόμαστε ο ένας στον άλλο να είμαστε «ευτυχισμένοι». Καλό είναι αυτό. Το καλύτερο όμως θα ήταν να ευχόμαστε εκείνο πού λέει ο Πλάτων σε έναν από τους νεανικούς του διαλόγους, στον «Χαρµίδη»: Να σωφρονούμε. Άς κάμουμε μιαν αρχή. Μια φραστική ικανότητα είναι στο κάτω-κάτω. Και όμως, τόσο δύσκολο να το ευχηθούμε. Γιατί;\nΑπό το περιοδικό ΕΥΘΥΝΗ τεύχος 413 / Μάιος 2006, σσ. 251 – 254, Αθήνα 2006


Προϊόντα συντήρησης και καθαριστικά για πόρτες και παράθυρα - Smart Home\nΚαθαρισμός των κουφωμάτων.\nO καθαρισμός των επιφανειών των κουφωμάτων είναι απαραίτητος.\nΑκολουθώντας τις κατωτέρω απλές διαδικασίες συντήρησης, παρατείνεται η διατήρηση του φινιρίσματος και ενισχύεται η αντίσταση ενάντια στη διάβρωση.\nΣε κάθε περίπτωση θα πρέπει να αποφεύγεται η χρήση χημικών προϊόντων (π.χ. απορρυπαντικών ή άλλων πιο δραστικών ουσιών), γιατί είναι ικανά να αλλοιώσουν τις επιφάνειες του κουφώματος και να προκαλέσουν την διάβρωση του και πρέπει να χρησιμοποιούνται ειδικά προϊόντα καθαρισμού για προφίλ αλουμινίου ή PVC.\nΚαθαρά μαλακά σφουγγάρια ή πανιά, πρέπει να φέρνουν τα καθαριστικά σε επαφή με τα προφίλ, ώστε να μην χαράζεται η επιφάνεια του κουφώματος από το τρίψιμο.\nΤα καθαριστικά αυτά είναι ιδιαίτερα χρήσιμα για την:\nΑπομάκρυνση, όλων των όξινων και αλκαλικών υλικών (τσιμέντο, στόκος, γύψος κλπ), που έχουν επικαθήσει στις επιφάνειες του κουφώματος,\nΑπομάκρυνση των αλάτων σε περιοχές που είναι ιδιαίτερα επιβαρυμένες, όπως οι Παραθαλάσσιες και\nΑπομάκρυνση επιβαρυντικών χημικών ρύπων, σε περιοχές με έντονη ατμοσφαιρική ρύπανση.\nΟι μηχανισμοί ανάκλησης, οι μεντεσέδες, οι σπανιολέτες, οι γωνίες-συνδέσεις και γενικά όλα τα εξαρτήματα του κουφώματος χρειάζονται λάδωμα για μεγαλύτερη διάρκεια ζωής. Η τακτική συντήρηση στα λάστιχα και στα βουρτσάκια του κουφώματος θα του εξασφαλίσουν καλή λειτουργικότητα και μακροζωία.\nΠροϊόντα 1 εως 21 απο 24 σύνολο\nΚαθαριστικό COSMOFEN 60 για πόρτες και παράθυρα αλουμινίου.\nΛιπαντικό και αντιδιαβρωτικό σπρέι SONAX SX90 100ml.\nQUANTUM Σπρέυ Σιλικόνης για λίπανση, προστασία και αδιαβροχοποίηση μεταλλικών, πλαστικών και ελαστικών εξαρτημάτων.\nΣπρέι-λάδι κοπής μετάλλων OLIO TAGLIO 400ml. Kαθιστά την επεξεργασία των μετάλλων ταχύτερη και ασφαλέστερη.\nΑντισκωριακό-λιπαντικό σπρέι QUANTUM PENETRATING OIL ενάντια στην σκουριά και στην υγρασία. Λιπαντικό πολλαπλών χρήσεων, διεισδυτικό, σε μορφή σπρέι για καθαρισμό, λίπανση, προστασία και την απεμπλοκή μηχανικών μερών.\nΣπρέι ειδικών εφαρμογών Quantum Galvanize.\nΛιπαντικό και Αντιδιαβρωτικό Σπρέι SQ-40. Λιπαίνει,συντηρεί,σταματάει τριξίματα, διαλύει τη σκουριά, αναστέλλει τη διάβρωση, ελευθερώνει μπλοκαρισμένους μηχανισμούς, απομακρύνει την υγρασία,καθαρίζει και προστατεύει.\nΤο Q20 θεωρείται ηγέτης στα λιπαντικά και απωθητικά υγρασίας. Απομακρύνει την υγρασία και προστατεύει ηλεκτρικά μέρη από αυτοκίνητα, φορτηγά, μηχανές, μηχανές θαλάσσης, και ηλεκτρικά μοτέρ.\nΤο Q30 είναι ένα ανώτερο σπρέυ προστατευτικό φιλμ για τη σφράγιση ή την πρόληψη από την σκουριά την διάβρωση και την αμαύρωση.\nΤο Q10 είναι ένα δραστικό αντισκωριακό λάδι που διεισδύει τη σκουριά και απελευθερώνει βίδες, παξιμάδια και κολλημένα μέρη.\nΤο Q12 απομακρύνει τη σκουριά σε λίγα μόλις λεπτά. Δε χρειάζεται πλέον τρίψιμο. Απλά εφαρμόστε το στην επιφάνεια και με ένα απλό σκούπισμα σε λίγα μόλις λεπτά θα αφαιρέσει τη σκουριά. Διαθέσιμο μόνο σε μπουκάλι των 200ml.\nΤο Q-ΙΝ-ΟΝΕ είναι ένα λάδι γενικής χρήσης, ιδανικό για ραπτομηχανές, μηχανές κουρέματος και ξυρίσματος, καθώς και για όλες τις ηλεκτρικές μηχανές στο σπίτι. Διαθέσιμο μόνο σε μπουκάλι των 100ml.\nΑΠΟΜΑΚΡΥΝΕΙ ΤΗΝ ΥΓΡΑΣΙΑ, ΕΜΠΟΔΙΖΕΙ ΤΗ ΣΚΟΥΡΙΑ ΚΑΙ ΤΗ ΔΙΑΒΡΩΣΗ, ΜΕΙΩΝΕΙ ΤΗΝ ΤΡΙΒΗ ΚΑΙ ΑΥΞΑΝΕΙ ΤΗ ΣΥΝΤΗΡΗΣΗ, ΠΡΟΣΤΑΤΕΥΕΙ ΑΠΟ ΑΚΡΑΙΑ ΚΑΙΡΙΚΑ ΦΑΙΝΟΜΕΝΑ ΟΠΩΣ ΠΟΤΕ ΑΛΛΟΤΕ. ΜΕ ΤΟ Q20 MULTI PURPOSE… ΜΗΝ ΑΦΗΣΕΤΕ ΤΟ ΝΕΡΟ ΝΑ ΣΑΣ ΣΤΑΜΑΤΗΣΕΙ ΞΑΝΑ!!! ΜΕ ΑΛΛΑ ΛΟΓΙΑ ΤΟ ΑΠΟΛΥΤΟ ΛΙΠΑΝΤΙΚΟ ΣΠΡΕY\nΑΠΟΜΑΚΡΥΝΕΙ ΤΗΝ ΥΓΡΑΣΙΑ, ΕΜΠΟΔΙΖΕΙ ΤΗ ΣΚΟΥΡΙΑ ΚΑΙ ΤΗ ΔΙΑΒΡΩΣΗ, ΜΕΙΩΝΕΙ ΤΗΝ ΤΡΙΒΗ ΚΑΙ ΑΥΞΑΝΕΙ ΤΗ ΣΥΝΤΗΡΗΣΗ, ΠΡΟΣΤΑΤΕΥΕΙ ΑΠΟ ΑΚΡΑΙΑ ΚΑΙΡΙΚΑ ΦΑΙΝΟΜΕΝΑ ΟΠΩΣ ΠΟΤΕ ΑΛΛΟΤΕ. ΜΕ ΤΟ Q20 MULTI PURPOSE… ΜΗΝ ΑΦΗΣΕΤΕ ΤΟ ΝΕΡΟ ΝΑ ΣΑΣ ΣΤΑΜΑΤΗΣΕΙ ΞΑΝΑ!!! ΜΕ ΑΛΛΑ ΛΟΓΙΑ ΤΟ ΑΠΟΛΥΤΟ ΛΙΠΑΝΤΙΚΟ ΣΠΡΕI.\nΙδανικό για: Χρήση σε λάδια και λιπαρά μέρη της μηχανής. Καθαρισμό φρένων. Περιέχει ένα ειδικό μείγμα διαλυτών απολίπανσης για τον καθαρισμό των φρένων και του συμπλέκτη,χωρίς την ανάγκη για αποσυναρμολόγηση των τμημάτων κ.λ.π.\nΣυνδυάζουν υψηλής ποιότητας καθαριστικό υγρό με ένα πολύ ανθεκτικό πανί, μεγάλης αντοχής στο σχίσιμο και απαλό στα χέρια.\nΤο Q90 είναι ένα μοναδικό σύστημα καθαρισμού χεριών χωρίς νερό που συνδυάζει ένα υψηλής ποιότητας υγρό καθαρισμού και μία πολύ απαλή πετσέτα ιδιαίτερα υψηλής αντοχής. Το Q90 εκτός από την απλή βρωμιά μπορεί να καθαρίσει πλήρως βαριά λίπη, λιπαντικά, κόλλες, λάδια, πίσσα, άσφαλτος, μελάνια, κερί και πολλά άλλα υλικά δύσκολο να καθαριστούν, όπως σκόνη...\nΤο Q5 είναι ένα λιπαντικό σπρέι με βάση το γραφίτη και λειτουργεί ιδανικά σε κλειδαριές,κυλίνδρους,μεντεσέδες σκουριασμένες βίδες, παξιμάδια . Ο γραφίτης κάνει θαύματα όσον αφορά τη λίπανση σε κλειδαριές,κυλίνδρους (αφαλούς). Περιεχόμενο:150ml


SLEEPING VILLAGE: 2013\nΞημέρωσε η Μαύρη Μέρα (μετεωρολογικώς) μετά τη Λευκή Νύχτα (προοδευτικώς). Γιατί λέω προοδευτικώς; Διάβασα σε στάτους φίλου στο φέισμπουκ ότι είναι προοδευτικό να είναι όλο το 24ωρο ανοιχτά όλα τα μαγαζιά, αρκεί να πληρώνονται οι εργαζόμενοι "όσο καλύτερα γίνεται".\nΜάλιστα. Οι αμοιβές πρέπει να καθορίζονται από ελεύθερη διαπραγμάτευση εργαζομένων-εργοδοτών, διότι αυτό είναι το λογικό. Και οι δύο θέλουν το καλό της επιχείρησης, οπότε, γιατί να παρεμβαίνει ο κάθε άσχετος (συνδικάτα, κυβέρνηση, κρατικές εποπτικές αρχές) και να στρεβλώνει τη λειτουργία της επιχείρησης με ανώμαλα πράγματα, όπως κατώτατη αμοιβή, ωράριο εργασίας, δεδομένες αργίες κ.λπ.; Όποιος, βέβαια, γνωρίζει (ή έστω υποψιάζεται) τι συνέβαινε στις αρχές της καπιταλιστικής-βιομηχανικής ανάπτυξης πριν δύο αιώνες ξέρει ότι αυτή η "πρόοδος" μας πάει σφαίρα πίσω στα 1800.\nΗ πρόοδος, θα μου πεις, δεν είναι γραμμική. Σαφώς και δεν είναι γραμμική. Στις φάσεις όμως που αναστέλλεται ή ακυρώνονται τα επιτεύγματά της δεν τη χαρακτηρίζουμε πρόοδο. Λέμε ότι έγινε ένα πισωγύρισμα, φάγαμα μια ήττα, ρε παιδί μου, και προσπαθούμε να πάρουμε τα χαμένα πίσω (κι άλλα τόσα). Η αμφισβήτηση του Μαρξ είναι θεμιτή και λογική, ενίοτε. Παράλογο κι αθέμιτο είναι να βάζουμε κορώνα στο κεφάλι μας τον Άνταμ Σμιθ του 18ου αιώνα εν έτει 2013 και αυτό να το λέμε πρόοδο.\nUPDATE: Άκυρο για τη Μαύρη Μέρα. Έβγαλε ήλιο, τελικά.\nΑναρτήθηκε από Manuel στις 07:15 0 σχόλια Σύνδεσμοι σε αυτήν την ανάρτηση\nΟι αυτοκτονίες δεν έχουν αυξηθεί λόγω της κρίσης.\nΤα παιδιά δεν πεινάνε στα σχολεία λόγω της κρίσης.\nΤο κέντρο της Αθήνας δεν καταστράφηκε λόγω της κρίσης.\nΔεν εισπνέουμε αιθαλομίχλη λόγω της κρίσης.\nΗ χώρα δεν αργοπεθαίνει λόγω της κρίσης.\nΗ κρίση μας υποχρέωσε να ξαναγίνουμε δημιουργικοί.\nΜε την κρίση ξαναβρήκαμε την ελιά και το καράβι, να ξαναφτιάξουμε την Ελλάδα.\nΑν δεν είχαμε τον Παπαδήμο, η κρίση θα έφερνε χειρότερη καταστροφή.\nΗ κρίση γυρίζει τη σελίδα, φέρνει το νέο, σκοτώνει το παλιό, απελευθερώνει.\nΌλα τα παραπάνω είναι μια σούμα της Κοινής Λογικής. Το παρόλογο απέκτησε δίδυμο αδελφάκι.\nΑναρτήθηκε από Manuel στις 22:31 0 σχόλια Σύνδεσμοι σε αυτήν την ανάρτηση\nΘρίαμβος της σώφρονος υπαγωγής της ιρλανδέζικης πολιτικής στην Κοινή Λογική. Εξήλθεν του Μνημονίου η χώρα του Ρόρυ Γκάλλαχερ και ουρανομήκεις πορδές ακούγονται από τον Πορδοσάλτε. Με το που βγήκε, βέβαια, από το τούνελ το Έιρε, βγήκαν οι κυβερνητικοί αξιωματούχοι του και άρχισαν κάτι κλαψομούνικα του στυλ "Η προσπάθεια συνεχίζεται. Δεν πρέπει να χαλαρώσουμε τώρα" κ.ο.κ.\nΤο πιο ωραίο όμως, από όλα όσα διάβασα σχετικά με τον ιρλανδέζικο θρίαμβο είναι η προτροπή της κυβέρνησης προς τους Ιρλανδούς να πάρουν τον πούλο από την Ιρλανδία. Όποιος, λέει, δε βρίσκει δουλειά στα πράσινα λειβάδια, με την αγνή κι αφορολόγητη επιχειρηματικότητα, να την ψάξει αλλού και γρήγορα, διοτι το σύστημα Κοινωνικής Πρόνοιας δεν αντέχει να θρέφει ανέργους και λοιπούς λούζερς. Να αλλάξουν, το λοιπόν, τον αέρα τους, μπας και γίνουν κι αυτοί επιτυχημένοι, όπως αυτοί που τους δίνουν τις εν λόγω οδηγίες μεταναστεύσεως.\nΑχ, Ρόρυ! Από εκεί που είσαι, τώρα θα το κατάλαβες ανάπτυξη τι σημαίνει.\nΑναρτήθηκε από Manuel στις 15:09 0 σχόλια Σύνδεσμοι σε αυτήν την ανάρτηση\nΤην επαύριο της κατακρημνίσεως του Λένιν στο Κίεβο, συνεκροτήθη επισήμως εν σώματι το άνθος της ελληνικής Κεντροαριστεράς, στο γνωστό από την ηρωική εποχή των Επιθεωρήσεων "Ακροπόλ". Σε ρόλο Χατζηχρήστου, μπακαλόγατου της ακομπλεξάριστης Προόδου, ο Ψαριανός με κάτι λιμά από τα παλιά (Σημίτης, Γκερέκου και ΣΙΑ) να σείουν φτερά και πούπουλα.\nΌλο το κόνσεπτ με τα πασοκόπαιδα, τους σφους του Άκη "Κάνουν ότι δε με ξέρουν" Τσοχατζόπουλου, να προσποιούνται τους ανανεωτές της Αριστεράς, τους ξανοιγμένους στο πέλαγος της Ευρώπης και της Δημιουργίας, με καραβάκια κι ελιές να ανακαλύπτονται στον πυρήνα της (ψευτο)Ελυτίστικης φαντασίας τους, θυμίζει φιλότιμη, πλην καταδικασμένη, προσπάθεια να το γυρίσει η Τρέισι Λορντς από πορνοστάρ σε ιέρεια του Οφ Μπροντγουέι θεάτρου. Πίπες εκεί, πίπες κι εδώ.\nΑναρτήθηκε από Manuel στις 11:29 1 σχόλια Σύνδεσμοι σε αυτήν την ανάρτηση\nΑναρτήθηκε από Manuel στις 11:42 0 σχόλια Σύνδεσμοι σε αυτήν την ανάρτηση\nΤΑ ΑΓΟΡΙΑ ΛΕΝΕ ΟΧΙ\nΣφοδρές αντιδράσεις προκλήθηκαν, για άλλη μια φορά, λόγω της σημαιοφόρου σε μαθητική παρέλαση της 28ης Οκτωβρίου, στη Χερσόνησο του Ηρακλείου Κρήτης αυτήν τη φορά. Τα αγόρια, μάλιστα, σε ένδειξη διαμαρτυρίας, απείχαν από την παρέλαση.\nΩς γνωστόν, κάθε καλοκαίρι γίνεται εκεί κάτω του κουτρούλη ο αγγλικός γάμος (aka γαμήσι στους δρόμους). Η ελευθεριότης των Χερσονησιωτών είναι παροιμιώδης, αλλά σε ορισμένα θέματα δε σηκώνουν μύγα στο σπαθί τους. Ο Άγγλος που μετατρέπει κάθε καλοκαίρι τη μαγευτική Χερσόνησο σε απέραντη μεταμεσονύχτια παρτούζα είναι λίγο ενοχλητικός, αλλά τη σημαία στην παρέλαση θα την σηκώσει γνήσιος Έλλην κι ας είναι τούβλο και μπετόν μαζί.\nΒεβαίως, οι Άγγλοι που βλέπετε εδώ, κάνουν ό,τι κάνουν, αλλά αφήνουν και κάνα φράγκο στα μαγαζά. Δεν είναι και τόσο άσχημος ο κώλος τους, τελικά, σκέφτονται οι υπερήφανοι Χερσονησιώτες, και στο φινάλε σε όποιον δεν αρέσει, ας κάνει ότι δεν τον βλέπει.\nΆλλωστε πολλοί Έλληνες, γενικώς, έδωσαν τη δυνατότητα σε άλλους γνήσιους Έλληνες με αρχαιοελληνική κατατομή να κρατάνε γερά βουλευτικές έδρες και σημαίες και να είναι και ήρωες, επειδή ο αρχηγός τους κάνει μία σύντομη (να με θημηθείτε) περατζάδα από την μπουζού. Ας θαυμάσουμε εδώ έναν κύριο (με τα όλα του) που ποζάρει μπροστά σε δάσος από γαλανόλευκες.\nΑς δούμε και την ξετσίπωτη που είναι Αλβανίδα και θέλει να σηκώσει και σημαία, επειδή, αντί να κωλοβαράει όλη μέρα στις καφετέριες και να λέει για το πόσο υπερήφανη είναι που η Χρυσή Αυγή θα ξεβρομίσει τον τόπο, διαβάζει και παίρνει βαθμούς, αν είναι δυνατόν, σε ελληνικό σχολείο.\nΕίναι προφανές ποια δικαιούται και ποιος δε δικαιούται. Προφανές; Δε νομίζω. Στη Χερσόνησο τ' αγόρια έχουν άλλη γνώμη.\nΑΣΕ ΜΑΣ, ΑΓΑΠΗ ΜΟΥ\nΗ προστακτική αορίστου του "αφήνω" σε β' ενικό μετά του α' πληθυντικού της προσωπικής αντωνυμίας στον αδύνατο τύπο της, ακολουθούμενη από ουσιαστικό δηλούν οικειότητα μετά κτητικής αντωνυμίας (αγάπη μου, αγόρι μου, κοριτσάκι μου, κουκλίτσα μου) μου είναι απωθητική. Δηλώνει το μονίμως ειρωνικό, υποτιμητικό (μέχρι περιφρονήσεως) στυλάκι του μέσου Έλληνα και δη του κεντροαριστερού, της χειρότερης πολιτικής φάρας, δηλαδή, εξαιρουμένων των ναζί.\nΠαρ' όλα αυτά, βλέποντας στο φέισμπουκ το παρακάτω στάτους της (ψιλο)γνωστής δημοσιογράφου Βένας Γεωργακοπούλου από σπόντα (δεν είμαστε φίλοι), παρέβην τις αρχές μου και ανέκραξα "Άσε μας, ρε κουκλίτσα μου". Δείτε:\nH Βένα τόσα χρόνια στην ανανεωτική Αριστερά δεν είναι περίεργο που μονίμως αδυνατεί να πιστέψει όσα συμβαίνουν στην Ελλάδα, αλλά αδυνατεί και να δει τι συμβαίνει στην Ευρώπη. Όταν όλο αυτό το καραβάνι των χαρούμενων ρηγάδων μετέβη από τα Πανεπιστήμια (εγχώρια και της αλλοδαπής) των σέβεντις (και έητις - μην της προσθέτω και χρόνια, αν και δε νοιάζονται για τέτοια οι κεντροαριστερές) στην "πραγματική ζωή", ποτέ δεν μπήκαν στον κόπο να κατανοήσουν ποια είναι η ζωή αυτή. Δεν πρέπει να υπάρχουν πιο στενοκέφαλοι άνθρωποι, με προκαθορισμένα ερμηνευτικά σχήματα για τις κοινωνικές σχέσεις και δομές, από αυτούς τους αντιδογματικούς νεοδιαφωτιστές.\nΤο πλέον χτυπητό παράδειγμα αυτής της αντίληψης είναι η πεποίθησή τους ότι μόνο στην Ελλάδα εξακολουθούμε να συζητάμε για τα "αυτονόητα".\nΒεβαίως, στην Αγγλία είναι αυτονόητο ότι η άρχουσα τάξη δε διανοείται να είναι τόσο ξετσίπωτη, όσο η αντίστοιχη ελληνική, με τους επιχειρηματίες της απάτης και τα τσιράκια τους, τους εκδότες και καναλάρχες, να μας δείχνουν τ' αρχίδια τους κι εμείς να πρέπει να το παίζουμε βρετανικό φλέγμα, χωρίς να μπαίνουμε στον πειρασμό να σκεφτούμε ότι θα έπρεπε να τους σπάσουμε την κεφάλα. Όσο κι αν ο καπιταλισμός είναι βάρβαρος και στην Ευρώπη, έχουν τουλάχιστον καλύτερους τρόπους οι κεφαλαιοκράται.\nΚαι κάτι άλλο. Πόσο χωριατιά είναι να λες ότι στην Ευρώπη η βία έχει οριστικά απορριφθεί ως πολιτικό όπλο; Σαν κάτι μαγεμένους φτωχοδιαβόλους που μπαίνουν στο πλουσιόσπιτο και αδυνατούν να δουν τι παίζει πίσω από τους καλούς τρόπους. Η βία είναι παρούσα στην Ευρώπη περισσότερο από ποτέ. Μία στραβή να γίνει, που θα γίνει, και η "Οικογενειακή Γιορτή" θα παίζεται στους δρόμους και τις πλατείες, από Τραφάλγκαρ μέχρι Κονκόρντ.\nΑναρτήθηκε από Manuel στις 20:57 0 σχόλια Σύνδεσμοι σε αυτήν την ανάρτηση\nΣΟΣΙΑΛΔΗΜΟΚΡΑΤΕΣ (HASTA LA VITORIA SIEMPRE)\nΟ Βαγγελάκης σκούπιζε με το μανίκι του τις μύξες και τα δάκρυα. Έκλαιγε σιωπηλά στη γωνία του προαυλίου. Λίγα μέτρα πιο κει ο Αντωνάκης αγόρευε με ύφος δέκα καρδιναλίων σε μια πολυπληθή παρέα και φορώντας τα γυαλιά με το μαύρο σκελετό έμοιαζε άντρας σωστός. Επαναλάμβανε τις σοφίες που είχε ακούσει από τον κλα(σ)μένο συμμαθητή του, τις περνούσε για δικές του και μάζευε όλα τα βλέμματα θαυμασμού από τα δεκάχρονα κοριτσάκια και φθόνου από τα αγόρια της Ε' Δημοτικού.\nΌλοι οι μικροί μαθητές είχαν μαγευτεί από τον Αντώνη και δίπλα του, σαν σωματοφύλακας, φούσκωνε από περηφάνια ο πιστός του φίλος, ο Γαρούφαλος. Όλοι; Όχι όλοι. Υπήρχαν και κάποια παιδιά που δεν είχαν ξεχάσει τον σοφό-παχουλό συμμαθητή τους. Ήταν παιδιά με ευαισθησία και οξυδέρκεια πρωτόγνωρη για την ηλικία τους. Θα έλεγες ότι είναι πνευματικοί άνθρωποι σε σώματα δεκάχρονων. Πρώτη πήρε την πρωτοβουλία η Σωτούλα: "Δεν είναι δυνατόν να αφήνουμε τον Βαγγέλη μόνο του, χωρίς φιλία και αναγνώριση. Είναι ο καλύτερος συμμαθητής μου, ο πιο έξυπνος". Ο μικρός Αρίστος, αυτός που είχε πρωταγωνιστήσει και σε παλαιότερη προσπάθεια να αμφισβητηθεί ένα άλλος λαοπλάνος αναθάρρησε και πήρε το λόγο: "Μπράβο, Σώτη. Έτσι είναι οι σωστοί φίλοι. Δε μας φτάνει ο μορφονιός, η ψωνάρα ο Αλέξης, που έχει πάρει με το μέρος του όλη την τάξη - και τα τέσσερα τμήματα - τώρα έχουμε κι αυτόν τον Καλαματιανό να το παίζει αρχηγός. Πάμε να του μιλήσουμε".\n- Βαγγέλη, τι κάνεις;\n- Τίποτα. Σκέφτομαι πώς θα διεξάγεται πιο αποτελεσματικά το μάθημα, τους απάντησε με αξιοπρέπεια και καινοφανή ωριμότητα.\n- Βαγγέλη, ξέρουμε ότι εσύ είσαι ο αρχηγός μας. Με σένα θα πάμε τις καλύτερες εκδρομές και θα κάνουμε τα καλύτερα πάρτυ Αποκριών. Βγες μπροστά.\n- Μα πρέπει να δώσω ψεύτικες υποσχέσεις και δεν το μπορώ. Είμαι τίμιος. Ο μπαμπάς μου ήταν σοσιαλιστής και με μεγάλωσε με αρχές.\nΗ Σώτη, ο μικρός Αρίστος, ο Αλιβίζος και ο Μπεζάτος, δυο άλλοι νοήμονες δεκάχρονοι, έμειναν αποσβολωμένοι. Ένωσαν τα χέρια, αγκάλιασαν τον Βαγγέλη και έδωσαν τον όρκο: "Πάντα μαζί. Μέχρι τη νίκη".\nΑς το πούμε στα ίσα. Τα κάναμε μουνί. Ο στρατηγός Χειμώνας θα κρίνει τα πάντα. Αν η μέση θερμοκρασία στην Αθήνα είναι κάτω από 5 βαθμούς στο διάστημα Ιανουαρίου-Φεβρουαρίου, πρέπει να συνεννοηθούμε με τη βάση της Χρυσής Αυγής, ίσως και με τον ταξίαρχο Παππά, αν βέβαια κριθεί αθώος από την ανεξάρτητη Δικαιοσύνη.\nΑναρτήθηκε από Manuel στις 20:51 0 σχόλια Σύνδεσμοι σε αυτήν την ανάρτηση\nΔύο μεγάλους νέους επαναστάτες είπαν ότι ανέδειξε η δεκαετία του '60.\nΟ ένας αποδείχθηκε επαναστάτης πραγματικός. Ήταν ο λενινιστής Ερνέστο Τσε Γκεβάρα. Συμμετείχε και νίκησε σε μία πραγματική επανάσταση και προσπάθησε να ξεκινήσει κι άλλες πραγματικές επαναστάσεις. Για τα τεκμήρια ας κοιτάξουμε ξανά τη φωτογραφία από τη Βολιβία τον Οκτώβρη του '67.\nΟ άλλος αποδείχθηκε επαναστάτης της πλάκας. Συμμετείχε σε μια επανάσταση για τις αστικές εφημερίδες και για στίχους ποπ τραγουδιών ως αριστερός οπορτουνιστής. Τα τεκμήρια βρίσκονται σε πλήθος φωτογραφιών από το Στρασβούργο από το 1994 έως σήμερα.\nΑΓΝΩΣΤΕΣ ΤΥΧΕΣ (ΕΜΕΙΣ ΟΜΩΣ ΞΕΡΟΥΜΕ)\nΠαιδιά πηγαίνουν νυσταγμένα στο σχολείο, δημόσιοι παραϋπάλληλοι συλλαμβάνονται από δημοσίους υπαλλήλους, μία γάτα τρέχει να γλυτώσει από την λοχία Σουλτς, ο Βενιζέλος κοιτάει με απορία το είδωλό του στα καθάρια νερά του Χάτσον, δέκα τάγματα εφόδου με επικεφαλής τον Ρεμ συμπαρίστανται έξω από τα κολαστήρια της ΓΑΔΑ, κυνηγώντας Πακιστανούς και δέρνοντας τραβεστί, ο Σαμαράς βλέπει τον κόσμο μέσα από μακαρόνι αταλάντευτος, χωρίς δεξιά κι αριστερά μπαταρίσματα, τον συγχαίρει ο καπετάν Άγρας στην καλύβα του στα Γιαννιτσά, ενώ το γκρα του παππού του Φαήλου αντηχεί μέχρι την Κωνσταντινούπολη, τον αζέρικο αγωγό κι ακόμα πιο πέρα μέχρι τις παρυφές της Μόμπιλ, τα παιδιά έπεσαν πάλι για ύπνο.\nΤα παιδιά ξυπνάνε και πάλι, οι σύντροφοι βρίζουν μέσα από τα δόντια τους, οι σύντροφοι παίρνουν το λεωφορείο για τη δουλειά, οι σύντροφοι μοιράζουν τον Ριζοσπάστη με λιγότερες σελίδες, αυτοί όμως δεν είναι λιγότεροι ούτε το όνειρό τους γίνεται λιγότερο ούτε η μνήμη των συντρόφων είναι λιγότερη. Τα παιδιά έπεσαν πάλι για ύπνο.\nΩς πότε αδέρφια αυτές οι σκηνές\nΣε κάθε τύραννο της εργατιάς\nΘάνατος σ' όλους τους μπουρζουάδες\nΚι οι απόγονοι στις συγκεντρώσεις\nΠολύς λόγος γίνεται για το κατά πόσο η ακύρωση της Χρυσής Αυγής από τα αφεντικά της θα σημάνει και το τέλος για "την ανομία και την αντισυνταγματική υπόσταση του ΚΚΕ". Το ζήτημα μπαίνει σε όλα τα επίπεδα: Από τους ΠΑΜίτες που δεν αφήνουν τα πλοία να αποπλεύσουν τις μέρες της απεργίας στο λιμάνι μέχρι το κατά πόσο ένα λενινιστικό-επαναστατικό κόμμα έχει θέση στην αστική νομιμότητα. Μέσα, βέβαια, στο μύλο της ακατάσχετης δημοκρατολογίας μπαίνει και η εξίσωση Χίτλερ-Στάλιν, SS-Κόκκινου Στρατού, Άρη-λήσταρχου Νταβέλη και ό,τι άλλο κατεβάσει η κούτρα επηρμένων γιάπηδων, σιτεμένων κυρίων εκ Κολωνακίου ή αριστερών στην καρδιά τους και με ζαλάδα στ' αρχίδια μας.\nΔε χρειάζεται να επιχειρηματολογήσω για τα προφανή. Όταν όλοι έχουμε μάθει πλέον ότι οι ναζί που φούσκωσε το επιχειρηματικό και μηντιακό κατεστημένο βασικό στόχο είχαν να ρίξουν τα μεροκάματα και να ακυρώσουν κάθε προοπτική συλλογικής διεκδίκησης εκ μέρους των εργαζομένων, πρέπει να είμαστε πολύ δημοκράτες, για να μην καταλαβαίνουμε ότι τα παιδιά με τις μαύρες μπλούζες ήταν οι μάνατζερ της επίσημης πολιτικής της Ευρωπαϊκής Ένωσης, προσαρμοσμένης στα καθ' ημάς. Εννοείται, βέβαια, ότι η μοίρα των μάνατζερ είναι η απόλυση. Ας πρόσεχαν. Πάντα, εννοείται, μπορούν να ελπίζουν στην επόμενη πρόσληψη, ακόμη και σε υψηλότερο πόστο.\nΓια όποιον έχει λίγη τσίπα, ανεξάρτητα από την πολιτική ή την ταξική του θέση, η σύγκριση κομμουνιστών και ναζί προκαλεί αναγούλα.Το όριο βρίσκεται στην καρδιά. Στην ησυχία του δάσους που άκουσε την ομοβροντία εκείνη την αξημέρωτη ώρα του '52 στην Μεσογείων. Το όριο βρίσκεται στο μυαλό. Έχουμε μάτια και βλέπουμε, πάντα ανοιχτά, πάντα άγρυπνα.\nΤο όριο βρίσκεται μέσα μας και μέσα τους. Έτσι κι αλλιώς μόνο να το καταργήσουμε μπορούμε, όσοι είμαστε από εδώ. Οι άλλοι από εκεί, μόνο να το οχυρώσουν περισσότερο μπορούν. Αυτή είναι η ζωή. Να το θυμόμαστε όταν αξημέρωτα μυρίζουμε τα υγρά πεύκα στο "Σωτηρία".\nΑναρτήθηκε από Manuel στις 23:31 0 σχόλια Σύνδεσμοι σε αυτήν την ανάρτηση\nΠέφτει το σοβιετικό καθεστώς με πρώτο ήρωα της κατακρήμνισής του τον Γιωργάκη-Γκόρμπι και άξιους συνεχιστές του τον Παπαδήμου-Γέλτσιν και τον καραμπουζουκλή, τον Σαμαρά-Πούτιν. Όσο γελοίο κι αν ακούγεται, αυτό είναι το ερμηνευτικό σχήμα που προτάσσεται από τους φιλελεύθερους του φέισμπουκ για τα όσα συμβαίνουν στη χώρα μας κατά την τελευταία τριετία.\nΌλοι αυτοί οι αναλυτές της βούρτσας είναι άνθρωποι με διεθνή ορίζοντα, όταν όμως φτάνουμε στο ψητό, το ξεχνάμε το διεθνές περιβάλλον. Εκτός κι αν η μισή δυτική Ευρώπη ήταν σοβιετική, αλλά δε μας το είπαν το '45 ο Στάλιν και ο Ζούκοφ από σεμνότητα. Η Ιρλανδία ήταν κι αυτή σοβιετική δημοκρατία, η Πορτογαλία το ίδιο, η Ισπανία το ίδιο και έπεται η συνέχεια και στον σκληρό πυρήνα.\nΤο πλέον εξοργιστικό, βέβαια, είναι ότι η απο"σοβιετοποίηση" διεκπεραιώνεται από τους μέχρι πρότινος "κομισάριους", που εμφανώς είδαν το φως το αληθινό ακούγοντας Σαββόπουλο και διαβάζοντας Δημουλά. Λυπάμαι, παιδιά, αλλά αν θεωρούσατε σοβιετικό το "καθεστώς", η επόμενη μέρα θα είναι Καμπότζη των Ερυθρών Χμερ. Είναι άλλωστε της μοδός το "Επιστροφή στη Γη".\nΑναρτήθηκε από Manuel στις 07:25 0 σχόλια Σύνδεσμοι σε αυτήν την ανάρτηση\nΔεν υπάρχουν λεφτόδεντρα! Πρέπει να το καταλάβετε, κυρίες και κύριοι!\nΔεν είναι δυνατόν οι μισθοί σε ιδιωτικό και δημόσιο τομέα να γίνονται χαρτζηλίκι με αύξηση και ένταση της εργασίας παράλληλα.\nΣου λένε λεφτόδεντρα δεν υπάρχουν και αυτά που ήξερες να τα ξεχάσεις.\nΔεν είναι δυνατόν να μη διασφαλίζεται αξιοπρεπές επίπεδο ζωής για τους ανέργους.\nΠρέπει να χρηματοδοτηθεί η Δημόσια Υγεία, Παιδεία, Ασφάλιση.\nΔεν πρέπει να πεταχτεί κόσμος στο δρόμο με πλειστηριασμούς α' κατοικίας.\nΣου λένε λεφτόδεντρα δεν υπάρχουν και τέρμα τα δίφραγκα.\nΜε άλλα λόγια, οι αμύντορες του καπιταλιστικού μονοδρόμου σου λένε πως ο δρόμος τους έχει βρει συμπαγή βράχο, προσθέτοντας ότι αν σκάψεις δέκα τούνελ, χτίσεις είκοσι γέφυρες και είσαι και τυχερός, μπορεί να δουν άσπρη μέρα τα εγγόνια σου. Ρε παιδιά, αν είναι έτσι, χτίζω και τη σοσιαλιστική Οικονομία από την αρχή, να κάνω και την καύλα μου.\nΤο Mάρτιο του '46 ξεκινούσε ο εμφύλιος πόλεμος που διήρκεσε τρία χρόνια. Πρόκειται για την πιο σκοτεινή περίοδο της χώρας, αν αναλογιστούμε ότι οι συνέπειες του πολέμου προσδιόρισαν απολύτως αρνητικά τις εξελίξεις στην πολιτική και οικονομική ζωή για πολλές δεκαετίες. Η κρίση αυτή είναι αποδεκτή τόσο από τους υπερασπιστές της αστικής δημοκρατίας όσο και τους κομμουνιστές, τους ηττημένους.\nΟι αστοί ιστορικοί αποτιμούν αρνητικά τον εμφύλιο, ρίχνοντας βέβαια το μέγιστο μερίδιο ευθύνης για αυτόν στους άφρονες και πολιτικά αμόρφωτους κομμουνιστές, καθώς η μετεμφυλιακή περίοδος σημαδεύτηκε από το βαθύ χάσμα, συναισθηματικό, πολιτικό, κοινωνικό, χαρακτηρίστηκε δε από μια ανάπηρη δημοκρατία, που σαρώθηκε, δυο δεκαετίες μετά τη λήξη του πολέμου, από τη δικτατορία των συνταγματαρχών. Όσο αφορά το οικονομικό πεδίο, οι ίδιοι αναλυτές αναφέρονται στην υστέρηση έναντι των υπολοίπων ευρωπαϊκών χωρών που ανοικοδομούνταν με τα λεφτά του Σχεδίου Μάρσαλ, ενώ εμείς "τρώγαμε τις σάρκες μας". Παρ' όλα αυτά, εννοείται ότι αποτιμούν, τελικά, ως απολύτως θετική την έκβαση του πολέμου, που "θα μας είχε κάνει Αλβανία, Βόρεια Κορέα" και ό,τι άλλο εφιαλτικό βάζει ο νους του κάθε μικροαστού, που έχει μεγαλώσει με το "Προς τη Νίκη" και τη "Ζωή του Παιδιού" στο κατηχητικό.\nΕδώ ακριβώς έχουμε το σημείο που τέμνεται η προοδευτική, εξ Αριστεράς μάλιστα ενίοτε προερχομένη, διανόηση με ό,τι πιο σκοτεινό και φασιστικό υπήρχε και υπάρχει σ' αυτόν τον τον τόπο. Το ιδεολόγημα, βέβαια, είναι σαφές: "Οι κομμουνιστές είχαν κρυφή ατζέντα, για να υφαρπάξουν την εξουσία και η δημοκρατική Δύση μας στάθηκε, για να αποκρουστεί η ερυθρά απειλή του ολοκληρωτισμού". Όσο αφορά τα περί κρυφής ατζέντας, βέβαια, τα απολύτως ανιστόρητα, δεν είναι δύσκολο να πάει το μυαλό μας στα μυθεύματα και την εμετική προπαγάνδα των κυβερνητικών υπηρεσιών στην εμφυλιακή και τη μετεμφυλιακή περίοδο, που με τη σειρά τους πατούσαν πάνω στα πρότυπα της αντικομμουνιστικής προπαγάνδας των αγγλικών και αμερικανικών, στη συνέχεια, υπηρεσιών. Παραβλέπουν όσοι χρησιμοποιούν αυτό το επιχείρημα περί ανομολόγητων στόχων του ΚΚΕ να αναφέρουν ότι το κόμμα και τα μέλη του, οι πρώην μαχητές του ΕΛΑΣ, είχαν υποστεί τα πάνδεινα από την απελευθέρωση μέχρι την επίθεση στο Λιτόχωρο και, παρά τα όποια λάθη τακτικής, βρέθηκαν προ του διλήμματος να αποδεχτούν ένα κράτος πρώην συνεργατών των Γερμανών σε συμμαχία με σφόδρα αντικομμουνιστές πολιτικούς που έρχονταν από την προπολεμική περίοδο ή να αντισταθούν.\nΗ προπολεμική περίοδος. Εδώ είναι το κλειδί, για να ερμηνεύσουμε τη στάση του ΚΚΕ, την αποκληθείσα αδιάλλακτη και επιθετική. Ποιοι ήταν αυτοί με τους οποίους κλήθηκε το κόμμα να διαπραγματευτεί την πορεία της χώρας πριν και μετά τον Οκτώβρη του '44; Ο βασιλιάς και οι πολιτικοί που έσερναν πίσω τους μια οικτρή αποτυχία, την παράδοση της χώρας στον Μεταξά και τη φασίζουσα δικτατορία του. Αποτυχία, βέβαια, για τους πολιτικούς, που είχαν ανοίξει το δρόμο στην 4η Αυγούστου με την ψήφο εμπιστοσυνης που έδωσαν στον Μεταξά λίγους μήνες πριν αυτός επιβάλει τη δικτατορία του. Για το βασιλιά δεν ήταν, αντιθέτως, καμία απολύτως αποτυχία η έκλειψη της δημοκρατίας. Ο Γεώργιος ήταν αυτός που επέβαλε, ουσιαστικά, τον Μεταξά. Ποιος στήριζε τον Γεώργιο; Η Αγγλία. Η μεγάλη φιλελεύθερη χώρα δεν είχε κανένα πρόβλημα να κυβερνάται η Ελλάδα επί τέσσερα χρόνια από έναν φασίζοντα δικτάτορα, "φιλογερμανό" μάλιστα, αφού ήξερε ότι ο Μεταξάς δεν ήταν παρά το μαντρόσκυλο του βασιλιά και ο βασιλιάς ήταν ο δικός τους επιστάτης στην περιοχή.\nΑυτή είναι η "δημοκρατική" τάξη με την οποία έπρεπε να συνδιαλεχθεί και να αποφύγει τον πόλεμο το ΚΚΕ. Ο Λεωνίδας Κύρκος, ο Νίκος Μαραντζίδης, ο καθηγητής του Γέηλ, δρ. Καλύβας έλεγαν και λένε "Ευτυχώς που χάσαμε/-νε" και σώσαμε τη δημοκρατία. Σαφώς δε γίναμε Αλβανία. Γίναμε μια μικρή κεμαλική Τουρκία, με το στρατό φύλακα-άγγελο του έθνους, τα ξερονήσια γεμάτα, τους Έλληνες μετανάστες για ένα κομμάτι ψωμί στη Γερμανία (οικονομική πολιτική ανάπτυξης γαρ) και όλα αυτά, βέβαια, με απόληξη τον Γεώργιο Παπαδόπουλο. Να θυμίσουμε στους αντικειμενικούς ιστορικούς ότι χωρίς τους αξιωματικούς της χούντας η ερυθρά σημαία θα εκυμάτιζε επί της Ακροπόλεως. Αυτοί είναι οι σύμμαχοί σας και μην ντρέπεστε γι' αυτό. Ο κύριος Μιχαλολιάκος δεν είναι τόσο κακός. Πάμε στοίχημα ότι κάποτε θα ανακαλύψετε τη θετική του πλευρά;\nΑναρτήθηκε από Manuel στις 08:49 0 σχόλια Σύνδεσμοι σε αυτήν την ανάρτηση\nΑναρτήθηκε από Manuel στις 10:31 0 σχόλια Σύνδεσμοι σε αυτήν την ανάρτηση\nΈνας δεκαεννιάχρονος, όταν πεθαίνει βιαίως, όταν φταίει ή δεν φταίει, όταν είναι στο Βιετνάμ ή στο Περιστέρι, όταν τρώει μια σφαίρα από ένα Καλάσνικοφ ή χύνει το αίμα του στο βρόμικο πεζοδρόμιο για να την κοπανήσει από τον έλεγχο εισιτηρίων, όταν ένας δεκαεννιάχρονος πεθαίνει, εν τέλει, αυτό που έχουμε να πούμε είναι ότι αυτά έχει ο πόλεμος, αυτά έχει η ζωή και τι τι θέλουμε; Να επικρατήσουν οι κομμουνιστές ή να σταματήσουν οι έλεγχοι στα τρόλεϊ; Όταν πεθαίνει ένας δεκαεννιάχρονος, να ρίχνουμε και κάνα δάκρυ, λέω γω, κι αν δε μας βγαίνει, ας το βουλώνουμε μέχρι την κηδεία τουλάχιστον. Στο κάτω κάτω της γραφής και τα ΗΛΠΑΠ θα ιδιωτικοποιηθούν. Προς τι η βιάση να το εμπεδώσουμε το κράτος Δικαίου του επενδυτού Μελισσανίδη;\nΑναρτήθηκε από Manuel στις 22:37 0 σχόλια Σύνδεσμοι σε αυτήν την ανάρτηση\nΤι τα θές; Μας έσκισε ο κωλοκαπιταλισμός.\nΠάντα έχω την αίσθηση ότι χάνω κάτι σημαντικό, που όλοι οι άλλοι το χαίρονται. Στην ΣΤ' Δημοτικού, για παράδειγμα, είχα πειστεί από τις διηγήσεις των συμμαθητών μου ότι ήμουν ο μόνος στην τάξη που δεν είχε πηδήξει ούτε μία συμμαθήτρια ή κάτι παρόμοιο, τέλος πάντων. Στην εφηβεία, αργότερα, διάβαζα "Ταχυδρόμο" και νόμιζα ότι ήμουν από τα λίγα άτυχα 15χρονα που δε φορούσαν Λακόστ, Φίλα, Αντίντας, Σέρτζιο Τακίνι, Τίμπερλαντ, μυθικές μάρκες για την εποχή. Στη Φιλοσοφική, σωστά εδώ, νόμιζα ότι ήμουν από τους λίγους που ενδιαφέρονταν περισσότερο για τους Μπλακ Σάμπαθ από το να τελειώσω στα τέσσερα χρόνια και με καλό βαθμό στο πτυχίο. Στις μέρες μας βλέπω ότι όλοι στο φέισμπουκ διαβάζουν κάποιον ονόματι Γεωργελέ, υμνώντας ή βρίζοντας, κυρίως το δεύτερο. Πλάνη, αλήθεια, ποιος ξέρει; Εδώ θα μου πεις οι Βούλγαροι σήμερα πεινάνε και αυτοκτονούν, γιατί πριν τριάντα χρόνια πίστευαν ότι ο καπιταλισμός είναι τζην και καλές οδοντόβουρτσες.\nΑναρτήθηκε από Manuel στις 08:36 0 σχόλια Σύνδεσμοι σε αυτήν την ανάρτηση


Το αποκριάτικο ξεφάντωμα των Παιδικών Σταθμών Αλίμου | VIMA Online\nΤο αποκριάτικο ξεφάντωμα των Παιδικών Σταθμών Αλίμου\n0 7 ΜΑΡΤΙΟΥ 2019, 11:32\nTην Κυριακή, 3 Μαρτίου 2019, στο κέντρο FRANGELICO, στην λεωφόρο Ποσειδώνος 35, στον Άλιμο, διοργανώθηκε το αποκριάτικο πάρτυ μασκέ των Δημοτικών Παιδικών Σταθμών Αλίμου για την φετινή χρονιά.\nΗ εκδήλωση ξεκίνησε τις πρωινές ώρες με την παρουσία γονέων, παιδιών και παιδαγωγών. Τα παιδιά διασκέδασαν με κλόουν, μουσική και χορό, ενώ προσφέρθηκαν, ποπ κορν και χυμοί , ευγενική χορηγία επιχειρήσεων που δραστηριοποιούνται στην τοπική κοινωνία.\nΓονείς και παιδιά, προσήλθαν μασκαρεμένοι και ευδιάθετοι, να γιορτάσουν την Αποκριά, με κέφι και χαρά. Η είσοδος ήταν δωρεάν για όλους και το ξεφάντωμα μικρών και μεγάλων διήρκεσε ως αργά το απόγευμα. Η συμμετοχή ξεπέρασε κάθε προηγούμενο, αφού παρευρέθηκαν περισσότεροι από 600 γονείς, παιδιά και εργαζόμενοι στους Παιδικούς Σταθμούς.\nΟ πρόεδρος των Παιδικών Σταθμών του δήμου Αλίμου Γιάννης Μαριόλης ανάμεσα μία μάγισσα και μία νεράϊδα.


Μία παράσταση που πρέπει όλοι να δούμε - Αγαπητή Ελένα - BORO από την ΑΝΝΑ ΔΡΟΥΖΑ - boro.gr\nΑρχική / More / Anna's Notes / Μία παράσταση που πρέπει όλοι να δούμε – Αγαπητή Ελένα\nΜία παράσταση που πρέπει όλοι να δούμε – Αγαπητή Ελένα\nΟκτώβριος 26, 2014 Anna's Notes\nΣκηνοθεςια: Ελενη Σκότη\nΕρμηνεύουν: Αρ. Μουτούση, Γ. Λεάκος, Δ. Σαμόλης, Χρ. Κοντογεώργης, Ηρώ Πεκτέση.\nΣκηνικα-κοστουμια: Γ. Χατζηνικολάου.\nΕιναι σαν να μπαίνεις στην «ησυχία» χτυπώντας τα κατσαρολικά.\nΗ κατάργηση ενος κοσμου χωρις να ρωτήσεις ποιος και γιατι αποφάσισε να τον καταργήσει.\n«Για να πετύχω τον σκοπο μου, σκοπεύω να δολοφόνησω τον σκοπο που φύλα τη πορτα της δικής σου ισορροπίας»\nΑυτα φαινεται να ειναι τα λογια που λένε, απο μεσα τους, τα τέσσερα παιδια, μπαίνοντας στο σπίτι της δασκάλας τους, με πρόσχημα τα γενέθλια της.\nΟι πιο βίαιες συμπεριφορές εκδηλώνονται μετα απο μια επίφαση γιορτής, μετα απο ενα γλεντι.\nΣτην αρχή δημιουργείται κλίμα χαράς, η συνεχεια της έκπληξης, ειναι η δήλωση της πραγματικής πρόθεσης που ειναι και ο αληθινός σύνδεσμος της δασκάλας με τους τεσσερεις μαθητές της.\nΗ δασκάλα καλείται να βοηθήσει τους μαθητές της, στιβοντας τις αρχες της αξιοκρατίας που την βοηθούν να οδεύει το τελος της υπερήφανα.\nΥπερασπιζόμενη την ακεραιότητα της και αντιλαμβανόμενη τις κακές προθέσεις πισω απο γιορτη που στήνουν οι μαθητές της για αυτη, αρνείται να συμμετάσχει στον έσχατο εξευτελισμό της.\nΓινεται μάρτυρας που με νύχια και με δόντια περιφρουρεί τα κεκτημένα.\n«Ο εκβιασμός όσο δεν πετυχαίνει τον στόχο του, τόσο πιο βίαια κόλπα επινόει για να αφυπνίσει τον φοβο, να αφανισει τις αναστολές και να υποτάξει στο θέλημα του το θύμα», στην προκειμένη περιπτωση την δασκάλα.\nΤα πολύτιμα του σπιτιού γίνονται ερείπια απο τον φασισμό που κρυβει καθε εκβιασμός ανθρωπου απο ανθρωπο.\nΔεν την χωράει ο τόπος την δασκάλα με αυτα που ακουει απο τους μαθητές της και καλείται να κανει πισω και να ικανοποιήσει το άδικο, να βουτηξει στη λάσπη της απάτης.\nΟλα αυτα εχουν ενα στόχο: οι μαθητές να πάρουν το κλειδί, να ανοίξουν το ντουλάπι που εχει η δασκάλα τις εργασίες τους, τα γραπτά τους, και να τα αλλάξουν με γραπτά που γράφτηκαν εκ των υστέρων. Να πέρασουν ή να πάρουν καλυτερο βαθμό και να συνεχίσουν την καρρίερα τους.\nΟταν η απογοήτευση εχει φτασει στα ορια ο ψευτόμαγκας της παρέας πέρνει το παιχνιδι στα χερια του και βγάζει το τρενάκι των συμπεριφορών απο τις ράγες. Η κατασταση εκτροχιαζεται και οι μαθητές βιάζουν την κοπέλα της παρέας για να προκαλέσουν την αντίδραση της δασκάλας τους.\nΤο πετυχαίνουν, πετυχαίνουν και τον στόχο τους. Η δασκάλα τους δινει το κλειδί αλλα ειναι πια αργά για να ξεκλειδώσουν το μυστηριο της ανθρωπινης συμπεριφοράς.\nΗ παρασταση ειναι η μπάντα της παρακμής που ζουμε.\nΠαιζει το εμβατήριο της πεθαμένης μας υπαρξης, το εμβατήριο της ήττας μιας γενιάς που εκανε ο,τι εκανε για το καλο της επερχόμενης γενιάς.\nΗ παρασταση δε μιλαει για το χάσμα των γενεών.\nΗ παρασταση έιναι η αναπαράσταση της δολοφονίας της κοινωνίας μας.\nΗ παρασταση ειναι η ανοιχτή πορτα που οδηγει τον ανθρωπο στο δωματιο των τεράτων.\nΥπέροχες ερμηνείες και μια σκηνοθετική ματια που έχει στόχο.\nΑξιζει να δειτε αυτη την παρασταση γιατι θα ξαναδειτε την τύφλωση μας!\nΑξιζει να δειτε αυτη την παρασταση για να πιστείτε για το εξαιρετικό υποκριτικό ταλεντο της Εριετας Μουτουση\nΣτο θέατρο Επί Κολωνώ, Πέμπτη – Κυριακή


Ρωσία : Ρεκόρ 134,1 εκατομμυρίων τόνων στην σοδειά σιτηρών\nΠέμπτη, 11-Ιαν-2018 15:25\nΤο 2017 στη Ρωσία η σοδειά σιτηρών αυξήθηκε κατά 11,2% σε σχέση με το 2016 φθάνοντας τα 134,1 εκατομμύρια τόνους, ανακοίνωσε το ρωσικό υπουργείο Αγροτικής Οικονομίας.\n"Οι 134,1 εκατομμύρια τόνοι είναι σήμερα η τελική ποσότητα της σοδειάς. Ενδεχομένως αργότερα τον Φεβρουάριο να υπάρξει μια πιο σαφής εικόνα εκ μέρους της Ρωσικής Στατιστικής Υπηρεσίας" δήλωσε εκπρόσωπος του ρωσικού υπουργείου Αγροτικής Οικονομίας.\nΤο υπουργείο Αγροτικής Οικονομίας είχε προβλέψει ότι η σοδειά των σιτηρών θα υπερβεί τους 130,5 εκατομμύρια τόνους.\nΗ ποσότητα της σοδειάς σιτηρών το 2017 στην Ρωσία, έσπασε το ρεκόρ της σοδειάς σιτηρών επί Σοβιετικής Ένωσης και συγκεκριμένα το ρεκόρ του 1978 όταν είχε φθάσει τους 127 εκατομμύρια τόνους.\nΗ Ρωσία είχε πετύχει ρεκόρ στην σοδειά σιτηρών για πρώτη φορά το 2016 με 120,7 εκατομμύρια τόνους.\nΟ Ρώσος πρωθυπουργός Ντμίτρι Μεντβέντεφ τον Οκτώβριο είχε ανακοινώσει ότι η σοδειά των σιτηρών στην Ρωσία ανέρχονταν σε 132 εκατομμύρια τόνους, επισημαίνοντας ότι "στην ουσία" πρόκειται για το καλύτερο αποτέλεσμα των τελευταίων 100 ετών, δηλαδή "γενικά σε όλη την ιστορία, επειδή πριν από την περίοδο αυτή δεν υπάρχουν στοιχεία".


Δημοσίευση 13 Δεκεμβρίου 2010, 11:37 / Ανανεώθηκε 27 Ιουνίου 2013, 14:55\nΗ Mini έδωσε την ευκαιρία στο είδωλο της ροκ, τον Paul Weller, να σχεδιάσει το δικό του Mini Cooper.\nΠρόκειται για μια ειδική έκδοση, που κατασκευάσθηκε στο εργοστάσιο της φίρμας στην Οξφόρδη, βάφτηκε στο χέρι και πωλήθηκε σε on line πλειστηριασμό που διήρκεσε από τις 11 Νοεμβρίου έως τις 10 Δεκεμβρίου.\nΤα χρήματα που συγκεντρώθηκαν (η τιμή εκκίνησης του πλειστηριασμού ήταν 17.920 λίρες Αγγλίας) δεν έχουν γίνει γνωστά. Όμως είναι γνωστό που θα διατεθούν. Θα πάνε λοιπόν για φιλανθρωπικούς σκοπούς και συγκεκριμένα για την ενίσχυση των οργανώσεων Nordoff Robins και War Child.\n"Αποφάσισα να δωρίσω το αυτοκίνητο σε αυτές τις οργανώσεις προκειμένου να συμβάλω από την πλευρά μου στο δύσκολο έργο που κάνουν", είπε οWeller και πρόσθεσε: "Ο οργάνωση War Child είναι απίστευτη και δουλεύει ασταμάτητα, προκειμένου να παρέχει βοήθεια και προστασία στα παιδιά που ζουν στο έλεος του πολέμου, σε χώρες όπως για παράδειγμα το Ιράκ, το Αφγανιστάν, η Ουγκάντα, το Κονγκό. Η οργάνωση Nordoff Robins προσπαθεί μέσα από την μουσική, να απαλύνει το πόνο μικρών και μεγάλων που ζουν σε συνθήκες πολέμου".\nΤο Mini Cooper by Paul Weller, βασίζεται στο Mini Cooper toy 2009. Ο Weller σχεδίασε ρόζ και καφέ ρίγες που διατρέχουν το αμάξωμα από εμπρός μέχρι πίσω. Εκτός από μια λωρίδα σε χρώμα ασημί, που αρχίζει από το καπό και καταλήγει στο πορτμπαγκάζ.\nΟι Βρετανοί είναι βέβαιο πως θα αναρωτηθούν τι τους θυμίζει αυτό το σχέδιο. Τίποτα περισσότερο από ένα μπλουζάκι, που είχε την ίδια σχεδιαστική φιλοσοφία, το οποίο έφερε την υπογραφή του Weller πριν από μερικά χρόνια.\nΤο αυτοκίνητο έχει κυβισμό 1.600 κ.ε. αποδίδει 118 άλογα και διαθέτει μηχανικό κιβώτιο 6 σχέσεων. Στο εσωτερικό κυριαρχεί το μαύρο δέρμα.


Αμείωτο κράτησε το ενδιαφέρον μέχρι και η τελευταία αγωνιστική της Serie A. Μπορεί οι δύο πρώτες θέσεις να είχαν ξεκαθαρίσει από τις Γιουβέντους και Νάπολι, από εκεί και κάτω όμως έγινε χαμός και στις ευρωπαϊκές θέσεις, αλλά και στην ουρά της βαθμολογίας.\nΑταλάντα και Ίντερ κατέλαβαν με 69 βαθμούς τις δύο υπόλοιπες θέσεις συμπληρώνοντας το καρρέ που θα βρεθεί στους ομίλους του Τσάμπιονς Λιγκ, αφήνοντας έξω τη Μίλαν που πήρε εισιτήριο για το Γιουρόπα. Ακόμα ένα πήρε η Ρόμα στην 6η θέση και το τελευταίο η Λάτσιο ως κυπελλούχος.\nΧαμός έγινε στην ουρά της βαθμολογίας. Φροζινόνε και Κιέβο είχαν από καιρό υποβιβαστεί μένοντας μία θέση ακόμα την οποία πήρε η Έμπολι που ηττήθηκε την τελευταία αγωνιστική στην έδρα της Ίντερ. Έτσι σώθηκε η Τζένοα που τερμάτισε με τους ίδιους βαθμούς αλλά με καλύτερη διαφορά.


Πως μας προστατεύει το αντιηλιακό από τον ήλιο; « Coolweb.gr\n» ΤΕΧΝΟΛΟΓΙΑΑΝΘΡΩΠΟΣ » ΠΩΣ ΜΑΣ ΠΡΟΣΤΑΤΕΎΕΙ ΤΟ ΑΝΤΙΗΛΙΑΚΌ ΑΠΌ ΤΟΝ ΉΛΙΟ;\nΠως μας προστατεύει το αντιηλιακό από τον ήλιο;\nΔιαβάστηκε: 8.460 φορές\nΤο αντιηλιακό προστατεύει το δέρμα μας αποτελεσματικά από τον ήλιο. Πως το καταφέρνει όμως αυτό; Ας δούμε λοιπόν με απλά λόγια!\nΤο αντιηλιακό είναι ο σύμμαχός μας ενάντια στις ”κακές ακτίνες του ηλίου” όταν πηγαίνουμε για μπανάκι, ή ακόμα και στην καθημερινότητά μας.\nΟ ήλιος πλέον δεν είναι αθώος και ακίνδυνος, οπότε πρέπει να παίρνουμε τα μέτρα μας!\nΕπί του θέματος τώρα: πως λειτουργεί το αντιηλιακό και πως προστατεύει το δέρμα μας, απλά και κατανοητά!\nΤο αντιηλιακό είναι κατασκευασμένο με τέτοιο τρόπο, ώστε να μπλοκάρει την υπεριώδη ακτινοβολία να το διαπεράσει και αυτή να εισέλθει στο δέρμα μας.\nΜερικά αντιηλιακά απορροφούν την υπεριώδη αυτή ακτινοβολία καθώς αυτή προσπαθεί να διαπεράσει από μέσα τους.\nΗ δομή των μορίων του, δεν επιτρέπει τις υπεριώδεις ακτίνες του ηλίου να το διαπεράσουν κι έτσι συμβαίνει το εξής:\nτα μόρια του αντιηλιακού αυτού, απορροφούνε την υπεριώδη ακτινοβολία που είναι υψηλής ενέργειας (”τσουρουφλάει” δηλαδή) και έπειτα την αποβάλλουν σε μορφή χαμηλής ενέργειας (πολύ πιο ήπια - μετατρέπεται σε υπέρυθρη), όπου ένα μέρος αυτής, εισέρχεται και στο δέρμα μας. Έτσι εισέρχεται στο δέρμα μας ενέργεια που είναι σχεδόν αβλαβής και σε σχετικά μικρή ποσότητα.\nΑκόμα πιο απλά: το μεγαλύτερο μέρος της υπεριώδους ακτινοβολίας απορροφάται από το αντιηλιακό αυτό κι έτσι ένα πολύ μικρό ”υποβαθμισμένο” μέρος της, καταφέρνει να περάσει στο δέρμα μας.\nΕπιστήμονες ανακάλυψαν ότι τα αντιηλιακά τέτοιου τύπου συμβάλλουν στη δημιουργία δερματικών αλλεργιών.\nΠιο καινούρια αντιηλιακά, προστατεύουν το δέρμα μας πιο αποτελεσματικά, με τον εξής απλό τρόπο: απλά αντανακλάνε την υπεριώδη ακτινοβολία του ηλίου, μη επιτρέποντάς την έτσι να περάσει στο δέρμα μας. Όπως δηλαδή ένας καθρέφτης αντανακλάει τις ακτίνες ηλίου.\nΑυτό φυσικά, δεν ξέρω αν το έχετε παρατηρήσει, μας δημιουργεί το εξής θέμα όταν είμαστε στη θάλασσα: να φαινόμαστε πιο άσπροι!\nΔηλαδή, όταν φοράμε τέτοιου τύπου αντιηλιακά, εξαιτίας της αντανάκλασης του ηλίου, όσο είμαστε εκτεθειμένοι σε αυτόν και έχει ακόμα δράση το αντιηλιακό, το δέρμα μας δείχνει πιο άσπρο!\nΑκόμα πιο καινούρια και πιο εξελιγμένα αντιηλιακά, προστατεύουν το δέρμα μας, συνδυάζοντας και τις 2 πιο πάνω μεθόδους, με άλλα όμως υλικά (ανόργανα) που δεν δημιουργούνε προβλήματα και έχουν καλύτερες ιδιότητες.\nΔιαβάστε στη συνέχεια Γιατί κοκκινίζω στον ήλιο κατά τα πρώτα μου μπάνια;\nΠοιο αντηλιακό να πάρω\nΠως να επιλέξετε το κατάλληλο αντιηλιακό φέτος το καλοκαίρι; Δείτε ορισμένες συμβουλές και έξυπνα tips για να κάνετε την κατάλληλη επιλογή.


Αύγουστος 2012 – Sufir3d\nΈχει εξαιρετικό ενδιαφέρον η τοποθέτηση του συνιδρυτή των Ερυθρών Ταξιαρχιών Ρενάτο Κούρτσιο στο ανταποκριτή της L’ Espresso Μάριο Σαλόγια που εκδόθηκε το Σεπτέμβρη του 2011 στα Ελληνικά από τις εκδόσεις«ΔΙΑΔΡΟΜΗ».\nΚαι έχει εξαιρετικό ενδιαφέρον γιατί ο Ρενάτο Κούρτσιο είναι απόλυτα ανθρώπινος, προσγειωμένος, συνειδητοποιημένος για τα λάθη του, μα κύρια για τις επιλογές του. Για την υπαρξιακή και πολιτική στράτευση στο αγώνα για την βίαιη ανατροπή του καπιταλιστικού συστήματος. Καθώς και στις επιλογές του να πάρει τις αποστάσεις από την ένοπλη πάλη και να αποφασίσει να επανενταχτεί σε αυτό το σύστημα που πολέμησε με όπλο στο χέρι. Επιλογές απόλυτα σεβαστές στο βαθμό που είναι συνειδητές και στο Ρενάτο Κούρτσιο φαίνεται πως είναι. Διαβάστε περισσότερα “Ρενάτο Κούρτσιο- Με ξεσκέπαστο πρόσωπο”\nΣυντάκτης Δημήτρης ΑργυρόςΔημοσιεύτηκε την 28/08/2012 29/08/2012 Κατηγορίες ΚΟΥΛΤΟΥΡΑ, ΠΟΛΙΤΙΣΜΟΣΕτικέτες ΒΙΒΛΙΟ, ενόπλη πάληΑφήστε το σχόλιό σας στο Ρενάτο Κούρτσιο- Με ξεσκέπαστο πρόσωπο


Travel Plan: Πως να εξοικονομήσετε χρόνο στα ταξίδια σας!\nΟ χρόνος είναι χρήμα λέει το γνωστό ρητό και αυτό το γνωρίζουν καλύτερα όσοι χρησιμοποιούν συχνά το αεροπλάνο ως μεταφορικό μέσο για τα ταξίδια τους. Πάμε λοιπόν να δούμε ποια αεροδρόμια πρέπει να αποφεύγετε αν θέλετε να είστε πάντα στην ώρα σας.\nΣύμφωνα λοιπόν με την αμερικάνικη υπηρεσία FlightStats πρωταθλητές στις καθυστερήσεις στις αφίξεις και τις αναχωρήσεις των πτήσεων εμφανίζονται τα κινέζικα αεροδρόμια. Το γεγονός αυτό δεν... είναι πρωτοφανές, αλλά τα πράγματα για τον Ιούνιο μοιάζουν να χειροτέρεψαν ακόμα περισσότερο για τους Κινέζους με βάση τους αριθμούς του πρώτου εξαμήνου του έτους.\nΠρώτο στην λίστα λοιπόν των καθυστερήσεων έρχεται το Διεθνές Αεροδρόμιο της Κινεζικής πρωτεύουσας, το Beijing Capital με μόλις το 18,3% των πτήσεων να αναχωρούν στην ώρα τους. Μάλιστα το 42% των πτήσεων με αφετηρία το Πεκίνο αναχωρούν με καθυστέρηση που ξεπερνάει τα 45 λεπτά. Καλό θα ήταν λοιπόν να βρίσκετε πτήσεις με αρκετό χρόνο στην ανταπόκρισή τους ώστε να μην ταξιδεύετε με άγχος.\nΣτην δεύτερη χειρότερη θέση βρίσκεται ένα ακόμα δημοφιλές αεροδρόμιο της Κίνας, το Shanghai Honggiao Internation Airport με μόλις το 24% των πτήσεων του Ιουνίου να αναχωρεί στην ώρα του. Συγκριτικά το πρώτο εξάμηνο του έτους ο αριθμός αυτός έφθανε το 38,9%. Σε ό,τι αφορά τα υπόλοιπα μεγάλα αεροδρόμια της Κίνας όπως της Guangzhou, της Kunming, της Nanjing και της Chengdu κανένα δεν κατάφερε να πετύχει ποσοστό πάνω από το 50% στην ακρίβεια των πτήσεων. Αν αναρωτιέστε αν αυτή η αιτία είναι το αποτέλεσμα της κακής οργάνωσης των Κινέζων είναι όχι (ή τουλάχιστον όχι αποκλειστικά). Η αιτία λοιπόν είναι πως περίπου το 80% του κινεζικού εναέριου χώρου είναι δεσμευμένο για στρατιωτική χρήση καθιστώντας σχεδόν ακατόρθωτο το έργο του ελεγκτών εναέριας κυκλοφορίας σε συνδυασμό πάντα με τον τεράστιο όγκο πτήσεων που έχουν πλέον να διαχειριστούν.\nΠαραμένοντας στην Ασία αλλά στον αντίποδα αυτή την φόρα έχουμε το Διεθνές Αεροδρόμιο της Οσάκα και του Τόκυο (Haneda) με το 95,88% και 95% των πτήσεων αντίστοιχα να αναχωρούν στην ώρα τους καθιστώντας τους Ιάπωνες νικητές.\nΣτις υπόλοιπες γειτονιές του πλανήτη τα αεροδρόμια της Βόρειας Αμερικής πετυχαίνουν ιδιαίτερα καλά ποσοστά με το αεροδρόμιο της Hononulu να φθάνει το 86,29%, το Vancouver το 86,18% και του Salt Lake City το 85,55%.\nΣτην Ευρώπη νικητές στην ακρίβεια των πτήσεων ανακηρύσσονται το Άμστερνταμ με 83,52%, το Μόναχο με 83,35% και η Βιέννη με 82,15%.\nΣτην μάχη τώρα των αεροπορικών εταιρειών με τον χρόνο οι South African, Gulf Air, ANA, Japan Airlines, Finnair και Tyrolean Airways καταλαμβάνουν τις κορυφαίες θέσεις της λίστας μεταφέροντας τους επιβάτες τους με ακρίβεια στον χρόνο τους που ξεπερνάει το 90% των πτήσεων. Σε ό,τι αφορά τις ευρωπαϊκές εταιρίες την πρωτιά κατέχει η Binter Canarias με το εντυπωσιακό ποσοστό του 99,41% των πτήσεων της και ακολουθούν η Malmo Aviation (95,56%) και η KLM Cityhopper (93,6%). Για την Βόρεια Αμερική τα ποσοστά αναδεικνύουν νικήτρια την Hawaiian Airlines με 92,2% και ακολουθούν η Alaska Airlines (86,8%), η Air Canada (81,28%) και η Delta Airlines (76,39%).\nΦθάνοντας και πάλι στις κινεζικές αεροπορικές εταιρίες τα ποσοστά τους δεν θα μπορούσαν παρά να εξαρτούνται άμεσα από τα άσχημα ποσοστά των αεροδρομίων της χώρας. Έτσι ένα ποσοστό των πτήσεων που φθάνει 75,85% καταφέρνει να φθάνει μέσα σε διάστημα 15 λεπτών από την προκαθορισμένη ώρα στον προορισμό του ενώ χαρακτηριστικό είναι το παράδειγμα της China United Airlines που το ποσοστό των on-time πτήσεων της είναι μόλις 27% με τις Air China και China Southern να πετυχαίνουν εξίσου χαμηλά ποσοστά. Εν αντιθέσει, την πρωτιά στην Ασία κερδίζει η Air Busan με ποσοστό 96,77%.\nΕτικέτες εξοικονομήσετε, Πως, ταξίδια, χρόνο, travel, travelplan.gr


Η ΔΕΕΕΜ ΟΜΟΝΟΙΑ για τις τελευταίες πολιτικές εξελίξεις στην Αλβανία – ΦΑΡΟΣ Ομογένειας\n«Μη αναγκαία, αδικαιολόγητη και άνευ επιχειρημάτων αναχρονιστική προσβολή του πολιτικού προγράμματος της Αντιπολίτευσης στην Αλβανία. Το ΚΕΑΔ – να επαναπροσδιορίσει την πολιτική θέση σχετικά με τις εξελίξεις», επεσήμανε σε ανακοίνωση Τύπου η Δημοκρατική Ενωση Εθνικής Ελληνικής Μοινότητας (ΔΕΕΕΜ) Ομόνοια.\nΕιδικότερα, το ανακοινωθέν, επεσήμανε:\nΕκφράζουμε την ανησυχία μας σχετικά με τις εξελίξεις στο μέτωπο της Αντιπολίτευσης στην Αλβανία υπό την προεδρία του Δημοκρατικού Κόμματος.\nΗ υιοθέτηση στο συνασπισμό πολιτικών δυνάμεων, πλατφόρμας που προσβάλει την καλή εφαρμογή πρακτικών καλής γειτονίας και περιφερειακής συνεργασίας, περιορίζει στην ουσία επικίνδυνα την ίδια την ίδια τη δημόσια κατάθεση των αποκλειστικά εξευρωπαϊστικών προγραμμάτων.\nΚρίνουμε μη αναγκαία κίνηση και άνευ επιχειρημάτων τη χθεσινή εξέλιξη και το συνοδευτικό κείμενο της συμφωνίας αμοιβαίας συμμαχίας. Η λογική των αριθμών οδηγεί σε μη υγιή καπηλεία για τον δημόσιο βίο.\nΤο πολιτικό προφίλ του ΔΚ συνδεδεμένο με την πρόοδο της διαδικασίας ένταξης της Αλβανίας στην Ευρωατλαντική οικογένεια έχει προσβληθεί απ’ την υιοθέτηση ατζέντας που δυναμιτίζει τη ήρεμη σχέση με τη γείτονα Ελλάδα, συνεπή υποστηρικτή της πραγματικής ανάπτυξης της Αλβανίας και του αλβανικού λαού.


MITSUBISHI COLT 3D 1992-1995 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ. – Car Toys\nMITSUBISHI COLT 3D 1992-1995 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ.\nHome/Προϊόντα/ΑΥΤΟΚΙΝΗΤΟ/ΑΝΕΜΟΘΡΑΥΣΤΕΣ/Mitsubishi/MITSUBISHI COLT 3D 1992-1995 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ.\nMITSUBISHI COLT 3D 1992-1995 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ. Ανεμοθραύστες παραθύρων αεροδυναμικού σχεδιασμού από την εταιρία HEKO, πολωνικής προέλευσης, κατασκευασμένοι από ειδικό πλαστικό υψηλής ποιότητας και εξαιρετικής αντοχής σε σκούρο φιμέ, κατάλληλοι για τις μπροστά πόρτες του οχήματός σας. Χάρις στην πολύ λεπτή βάση τους, τοποθετούνται κολλητοί/χωνευτοί μέσα στην υποδοχή του τζαμιού (τσιμούχα παραθύρου) με κλιπς ή ταινία διπλής όψης (περιλαμβάνονται στη συσκευασία), χωρίς να επηρεάζουν καθόλου την εύρυθμη λειτουργία του τζαμιού, τον μηχανισμό του παραθύρου ή τις αντιηλιακές μεμβράνες σας (φιλμ παραθύρων).\nMITSUBISHI COLT 3D 1992-1995 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO - 2 ΤΕΜ. ποσότητα\nΚωδικός προϊόντος: ΑΝΕΜ.23320 Κατηγορίες: Mitsubishi, ΑΝΕΜΟΘΡΑΥΣΤΕΣ, ΑΥΤΟΚΙΝΗΤΟ, Προϊόντα


Αρχική We Read Στήλη Βιβλίου Βάσω Κανιώτη: Η ποίηση είναι ο εσωτερικός μας κόσμος\nΗ ανερχόμενη ποιήτρια Βάσω Κανιώτη που θα κυκλοφορήσει της πρώτη της ποιητική συλλογή με τίτλο «Τρεις εποχές και μια Άνοιξη» δέχτηκε να απαντήσεις στις ερωτήσεις μας.\nΠότε ξεκινήσατε ν’ ασχολείστε με την τέχνη του λόγου;\nΔεν ξέρω αν η ενασχόληση μου ξεκίνησε κάποια στιγμή ή προϋπήρχε από πάντα. Από τότε που θυμάμαι τον εαυτό μου, από νηπιακή ηλικία θα έλεγα, τον θυμάμαι να ασχολείται με χαρτιά και μολύβια. Υπήρξα ένα πολύ εσωστρεφές παιδί το οποίο ανακάλυψε πολύ σύντομα ότι ο γραπτός λόγος ήταν ο πιο προσιτός και εύκολος τρόπος επικοινωνίας. Το πρώτο μου ερασιτεχνικό έργο ολοκληρώθηκε στην ηλικία των 11 ετών, γράφοντας ένα κείμενο 40 σελίδων. Εμπνευσμένη από την άφιξη ενός καινούριου μου συμμαθητή στο σχολείο που πήγαινα τότε. Κάτι που φυσικά ο εμπνευστής αυτού δεν έμαθε ποτέ. Το πρώτο μου επίσημο έργο ολοκληρώθηκε τον Νοέμβριο του 2019 όπου και προχώρησα στην έκδοση αυτού. Η χαρά μου ήταν και είναι μεγάλη που θα καταφέρω να δω τυπωμένες στο χαρτί τις σκέψεις , τις ανησυχίες και τους προβληματισμούς πολλών χρόνων, που ως τώρα κρυβόντουσαν σε κάποιο συρτάρι.\nΠοιο είναι το νόημα της λέξης ποίηση για εσάς;\nΗ ποίηση είναι η πρώτη μορφή τέχνης με την οποία μίλησε ο άνθρωπος! Θα δανειστώ κάποια λόγια του Αριστοτέλη και θα πω ότι η ποίηση είναι η τέχνη που μιμείται πράξεις και όχι λόγια, όχι όπως αυτά έγιναν και ειπώθηκαν αλλά όπως θα μπορούσαν και όπως θα έπρεπε να γίνουν και η οποία αποβλέπει, με την αρμονία και τον ρυθμό να οδηγήσει στην αρετή ανθρώπινες ψυχές που ακούνε τα δημιουργήματα της. Πάντα θα πιστεύω ότι η ποίηση είναι φράσεις και λέξεις που σου καίνε τις φλέβες κάνοντας το αίμα σου να βράζει. Και πως όλοι οι ποιητές «μικροί» και «μεγάλοι» διακατέχονται από μια μανιώδη ρομαντική συνείδηση που ψάχνει χαραμάδες να ξεφύγει και να βουτήξει στις σελίδες.\n#Μαγάπησες_________________________Απόψε θα σου μιλήσω για την άνοιξη που αγάπησα..Απόψε θα σου θυμίσω την άνοιξη που…\nΔημοσιεύτηκε από Βάσω Κανιώτη στις Κυριακή, 23 Φεβρουαρίου 2020\nΠοια είναι τα ερωτήματα που καλείται να απαντήσει ο ποιητής την σημερινή εποχή;\nΗ αλήθεια είναι ότι ζούμε σε μία όχι και τόσο εύκολη εποχή, άσχετα αν πιστεύουμε πως σήμερα τα έχουμε όλα. Σε αυτόν λοιπόν τον δύσκολο κόσμο, ο κάθε άνθρωπος, ο κάθε ποιητής, καλείται να απαντήσει στα δικά του ερωτήματα. Εγώ τουλάχιστον, αυτό κάνω. Το να πω ότι απαντάω σε ερωτήματα που απασχολούν την ανθρωπότητα και ότι θα λύσω τα προβλήματα της μέσα από τα γραπτά μου, θα θεωρούνταν το λιγότερο που θα μπορούσα να πω, άτοπο.\nΠοιον ποιητή θαυμάζετε για το έργο του;\nΑγαπώ αφάνταστα τον Τάσο Λειβαδίτη και τον Ναζίμ Χικμέτ. Τους αγαπώ και τους δύο για τον ίδιο ακριβώς λόγο. Χρησιμοποίησαν την ποίηση σαν τον πιο ρομαντικό τρόπο επανάστασης. Μίλησαν μέσα από τα γραπτά τους για το ύψιστο αγαθό αυτού του κόσμου, την αγάπη και την ύμνησαν με έναν ιδιαίτερο δικό τους τρόπο.\nΈνα στίχος από δικό σας ποίημα που θα θέλαμε να μοιραστείτε μαζί μας, ποιος θα ήταν;\n… Στους απαρηγόρητους κόσμους..\nΣτους βασανισμένους καιρούς..\nΣτους δυστυχισμένους ανθρώπους..\nΚαι σε όλους αυτούς, εσύ να γελάς..\nΝα μου γελάς…!!\nΠοιες ήταν οι δικές σας επιρροές από τον κόσμο της ποίησης;\nΘα σας μιλήσω ξανά για τον Τάσο Λειβαδίτη. Ήταν ο ποιητής που διάβασα σε πολύ μικρή ηλικία και εντυπωσιάστηκα από τον τρόπο και το ύφος της γραφής του. Διαβάζοντας την ποίηση του ανακάλυψα ότι ο Λειβαδίτης είναι ο ποιητής του έρωτα. Κάθε φορά που τον διαβάζω νιώθω ότι μιλάει σε μένα προσωπικά. Με αγγίζουν στο έπακρο τα γραπτά του. Είναι ο ποιητής που με επηρέασε να αρχίσω να γράφω τα πρώτα μου ποιήματα.\nΤη σεργιάνησα τη ζωή μου σε διάφορα μέρη.Ακούραστα δρομολόγια σε διάφορους τόπους, αφήνοντας κομματάκια ζωής σε καθέναν…\nΔημοσιεύτηκε από Βάσω Κανιώτη στις Τετάρτη, 8 Ιανουαρίου 2020\nΩς νέα ποιήτρια τι συμβουλές θα θέλατε να δώσετε σε όσους ξεκινούν να ασχοληθούν με τη ποίηση;\nΕκείνο που είμαι σε θέση να συμβουλέψω όσους επιθυμούν να ασχοληθούν με την ποίηση, διότι κι εγώ νέα ποιήτρια είμαι, είναι να γράφουν με την ψύχη τους και αληθινά. Χωρίς στεγανά και πλαίσια. Δεν υπάρχουν μυστικές συνταγές για να πετύχεις. Η ποίηση είναι ο εσωτερικός μας κόσμος και αν επιχειρήσουμε να τον βάλουμε σε καλούπια δεν θα είναι ο δικός μας κόσμος.\nΕσείς ως αναγνώστρια, τι είδους βιβλία προτιμάτε;\nΠροφανώς και αγαπώ να γεμίζω τον ελεύθερο μου χρόνο διαβάζοντας ποίηση, όταν αποφασίσω να διαβάσω και ένα διαφορετικό λογοτεχνικό είδος θα προτιμήσω τα αστυνομικά ή ρομαντικά μυθιστορήματα.\nΚλείνοντας, προτού σας ευχαριστήσω για την τιμή που μας κάνατε να απαντήσετε στις ερωτήσεις μας, θα ήθελα να σας ρωτήσω ποια είναι τα μελλοντικά συγγραφικά σας σχέδια;\nΕτοιμάζω πολλά πράγματα. Δεν σταματάω ποτέ να δημιουργώ . Μόλις πάρω στα χέρια μου την πρώτη μου ποιητική συλλογή η οποία είναι υπό έκδοση, θα ξεκινήσω να στήνω το επόμενο μου βιβλίο το οποίο θα είναι μια συλλογή διηγημάτων. Η πρώτη μου ποιητική συλλογή με τίτλο «Τρείς εποχές και μία άνοιξη» θα κυκλοφορήσει από τις εκδόσεις my story τον επόμενο μήνα. Προς το παρόν και ταυτόχρονα με την έκδοση του βιβλίου μου έχω αναλάβει να γράψω στοίχους για τον δίσκο ενός ανερχόμενου τραγουδοποιού.\nΗ Βάσω Κανιώτη γεννήθηκε στο Αγρίνιο και κατοικεί στην Αθήνα. Σπούδασε την τέχνη της γαστρονομίας δουλεύοντας πολλά χρόνια σε τουριστικές επιχειρήσεις. Η συγγραφή και η ποίηση ήταν πάντα εκείνο που συντρόφευε τη ζωή της και τον ελεύθερο χρόνο της, μιας και για εκείνη η ποίηση, είναι ο σπουδαιότερος τρόπος έκφρασης Μια βαθύτατη αναγκαιότητα να επικοινωνήσει, να μοιραστεί και να μεταδώσει όσα ενδεχομένως συμβαίνουν στην ψυχή και το μυαλό της.. Στο επόμενο διάστημα θα κυκλοφορήσει η πρώτη της ποιητική συλλογή με τίτλο «Τρεις εποχές και μια Άνοιξη». Ασχολείται επίσης ερασιτεχνικά με την ζωγραφική παίρνοντας μέρος σε ερασιτεχνικές εκθέσεις, καθώς επίσης και με την δημιουργία πλεκτών, χειροποίητων ρούχων\nΤρεις εποχές και μια Άνοιξη\nΠροηγούμενο άρθρο«ΑΠΟΜΟΝΩΣΗ» του Κωνσταντίνου Καμπάκη από τις εκδόσεις EOE Books\nΕπόμενο άρθροΤο νέο βιβλίο του Θεόδωρου Π. Ζαφειρίου «Τα τραίνα ταξιδεύουν ακόμα»\nΚώστας Θερμογιάννης: «Η τέχνη πράγματι αποτελεί ένα ισχυρό μέσο πίεσης ενάντια...\n«Ωτακουστής» και «Το μπλουζ της Κυριακής» της Νατάσσας Καραμανλή από τις...


Το Star θα σας χαρίσει απλόχερα χαμόγελα στα χείλη!\nΔυνατό και με γραμμική απόδοση το δισκόφρενο, σταματά γρήγορα το scooter της LML.\nΔιαβάστηκε από 24306 αναγνώστες\nΤο χαμόγελο έρχεται εύκολα στο πρόσωπό σου πάνω στη σέλα της αυτόματης 150άρας Star. To μονοκόκ πλαίσιο προσφέρει μια ιδιαίτερα συμπαγή αίσθηση, ο κινητήρας σβέλτες επιταχύνσεις και το κόψιμο του τιμονού τη δυνατότητα να κάνετε αναστροφή ακόμη και μέσα σε ασανσέρ! Ναι, τόσο “κοφτερό” είναι το τιμόνι που σε συνδυασμό με τους τροχούς των 10 ιντσών και τη σωστή λειτουργία της μετάδοσης εξαφανίζουν πραγματικά το ούτως ή άλλως μικρό βάρος της Star στους ελιγμούς ανάμεσα στα αυτοκίνητα. Στους δρόμους της πόλης η Star είναι πραγματική απόλαυση. Οι μικροί και σε πλάτος τροχοί προσφέρουν αέρινη αίσθηση αλλά απαιτούν και συνήθεια που θα έρθει ούτως ή άλλως μετά από το πρώτο διάστημα εξοικείωσης. Τι εννοούμε με αυτό; Πρώτον οι μεγάλες λακκούβες καλό είναι να αποφεύγονται για να μην ταλαιπωρείστε και η Star προσφέρει απλόχερα την ευελιξία που χρειάζεται για να μην πέσετε ποτέ σε καμιά από αυτές. Δεύτερον η απίστευτη ταχύτητα που μπορεί να αλλάξει κατεύθυνση το scooter της LML παραμένει σχεδόν αυτούσια ακόμη και στην τελική του. Με λίγα λόγια μπορείτε να αλλάξετε λωρίδα μόνο με τη σκέψη (!) και μην παραξενευτείτε αν σας φαίνονται βαριά τα υπόλοιπα scooters μετά την οδήγηση της Star.\nΣτον τομέα των φρένων το ινδικό scooter τα καταφέρνει μια χαρά αφού ο εμπρός δίσκος είναι δυνατός σε αντίθεση με το ταμπούρο που παρουσιάζεται αδύναμο. Συνδυαστικά τα φρένα θα προσφέρουν μικρές αποστάσεις ακινητοποίησης και με ένα ζευγάρι πιο ποιοτικά ελαστικά αυτές θα μικρύνουν ακόμη περισσότερο, ενώ θα αυξηθούν και τα περιθώρια πρόσφυσης. Εφόσον βέβαια κινηθείτε με φυσιολογικές ταχύτητες στο κέντρο της πόλης όχι μόνο δεν θα σας νοιάξει κάτι από αυτά αλλά είναι σίγουρο ότι θα εθιστείτε στη γοητεία της Star.


Τηλεοπτικές σειρές της προκοπής | Page 273 | RageQuitGR v4.0 - Το επόμενο έτος θα είναι κρίσιμο.\nΝα τι παθαίνει ο άνθρωπος όταν σκαλίζει ερείπια όλη μέρα, αρχίζουν να του αρέσουν οι μούμιες.\nReactions: Bathory, Borracho, tommas and 2 others\nΞεκίνησα το Deadwind απλώς και μόνο επειδή έψαχνα κάτι φινλανδικό. Κατέληξα να περιμένω πότε θα δω το επόμενο επεισόδιο!\nΔεν έχω ιδέα από Ληγκ οφ λετζεντς, αλλά η σειρά του Νετφλιξ παίζει να είναι ένα από τα καλύτερα ανιμεσιο και με διαφορά το καλύτερο video game adaptation εκεί έξω.\nH όλη steampunk αισθητική μου θύμισε ολίγον dishonored/thief\n@Borracho ειλικρινά η σειρά φωνάζει "ΜΠΟΡΑΤΣΟ ΔΕΣ ΜΕ!" με τη φωνή της Gwess.\nΑν του έλεγες να δει 1 εικοσάλεπτο θα είχες περισσότερες ελπίδες.\nReactions: Stamatimenos, Borracho and Adhan\nΕίδα το "τέλος " του λακαζαντεπαπελ (θα βγει σπινοφ σειρά).\nChestnut Man, καλογυρισμένο και ατμοσφαιρικό detective thriller, βασισμένο στο ομώνυμο βιβλίο. Σε 1-2 σημεία πάει να το λούσει σεναριακά, μα νομίζω τη βγάζει καθαρή. Προτείνεται.\nReactions: maladroid, Great0ldOne, Stamatimenos and 1 other person\nΈπρεπε να βάζανε τον Bruce Billης\nΕίδα το πρώτο επεισόδιο από Hawkeye. O Feige πλέον τρολάρει τους φαν κατάμουτρα ελπίζοντας ότι θα χαμπαριάσουν και θα τον απαλλάξουν από τη μιζέρια του, αλλά αυτοί ζητάνε κι άλλο. Μη σου τύχει.\nΕίδα το Hellbound. Πολύ δυνατό. Ποιος περίμενει για τη συνέχεια τώρα!\nΕχω δει τα 2 πρωτα. Βλεπεται πολυ ευχαριστα απο φανς, δεν θα το εβαζα στα must watch. Καποιος που δεν ασχολειται με MCU, προσπερναει αφοβα, κλασσικα θεωρει πως εχεις δει τις ταινιες και δεν εξηγει τιποτα.\n-Μου αρεσει που ειδαμε πως τα γεγονοτα του 1ου Avengers εχουν παραπλευρες επιπτωσεις.\n-Rogers: The Musical, πολυ γελιο\n-Καλο casting της Katie, φαινεται πως εχουν καλη χημεια με τον grampy Hawkeye\n-Η εξηγηση για το Hearing Aid\n-Τhat LARP scenes.\nΤο μονο που φοβαμαι ειναι πως με τοσα λιγα επ, παλι θα δουμε κατι μισο οπως το Loki.\nCastlevania has entered the chat.\nΣοβαρά, πάντως, το Arcane είναι πανέμορφο και τρομερά καλοδουλεμένο αλλά σαν περιεχόμενο/γράψιμο νομίζω υστερεί ελαφρώς του Castlevania. Φυσικά είναι και θέμα γούστου, μιλάμε για πολύ διαφορετικού ύφους σειρές.\nReactions: tyrion395 and Stamatimenos\nσαν περιεχόμενο/γράψιμο νομίζω υστερεί ελαφρώς του Castlevania\nImplying ότι το Castlevania είχε top tier γράψιμο (disclaimer- δεν έχω δει το Arcane ακόμα). Όχι ότι ήταν κακό, αλλά θα μπορούσε ήταν κορυφαίο, αν ήταν πιο κοντά στη σοβαρότητα του source material, και είχαν ψαλιδιστεί έστω κάποιοι edgy διάλογοι (3-4η σαιζόν κυρίως) που πέρα από "αναχρονιστικοί" και εκτός κλίματος ήταν και cringe για όσους δεν ήταν κάτω των 20-25. Το πραγματικό target group της σειράς δηλαδή...\nΌσο για την παρουσίαση, νομίζω το έχω ξαναπεί: σχέδιο φοβερό, animation λίγο καλύτερο από gameplay video στο monster pc του Shredder, πριν την 6700xt ok υπερβάλλω αλλά δεν ήταν όσο ρευστό θα ήθελα.\nReactions: [email protected] and Stamatimenos\nTop tier όχι, αλλά ανώτερο του Arcane σ'αυτό το κομμάτι. Συμφωνώ, πάντως, ότι θα μπορούσε να είναι καλύτερο και λιγότερο pretentious κατά τόπους.\nΤο σχέδιο ήταν πολύ ωραίο αλλά ναι, το animation ήθελε κι άλλη δουλίτσα/budget. Στο κομμάτι αυτό το Arcane υπερτερεί με χαρακτηριστική άνεση.\nReactions: [email protected], Adhan and Stamatimenos\nΑς ελπίσουμε για season 2!\nΗ σκηνοθετης/producer παντα σχεδιαζε για 1 σαιζον και ειναι χαρουμενη για το αποτελεσμα. Αλλος θα αναλαβει να συνεχισει, μπορει και για καλυτερα.\nΕγω παντως το αρχικο σχεδιο το βρηκα μισο ακομα και για limited series. (Εχω κι αλλες ενστασες για το Loki ως προς το σεναριο) Αντιθετα WandaVision με καλυψε και θα μου αρεσε να μεινει εκει.\nΙσχύει! Πάτησα στο γιουτιουμπι και αν εξαιρέσεις έναν ιερέα με το όνομα "ΠΟΥΤΣΙ" είναι αρκετά κομπλέ\n@Borracho Πάρε ένα δείγμα\nΠέρα από την πλοκαμόφιλη πλάκα. Δες το Arcane!\nΆντεξα ακριβώς ως το 0:09.\nΠοιός. Γιατί. Ματώνει η καρδιά μου που το πορνό του Χριστούλη θεωρείται 'βρώμικο' και 'ανήθικο' και τέτοια βδελύγματα θεωρούνται κατάλληλα για παιδιά.\nReactions: Tony Corvus, maladroid, Great0ldOne and 1 other person


Αναλύοντας το πρόγραμμα- Στο χέρι του Ηρακλή – Iraklis1908.gr\nΑναλύοντας το πρόγραμμα- Στο χέρι του Ηρακλή\n4 Οκτωβρίου, 2018 11:55 πμ\nΣυνηθίζεται να λένε ότι το πρόγραμμα δεν έχει καμία σημασία και κάποια στιγμή θα αντιμετωπίσεις όλες τις ομάδες. Ωστόσο η πραγματικότητα είναι λίγο διαφορετική, γιατί πολλές φορές οι συνεχόμενες νίκες στέλνουν και το μήνυμα στις αντίπαλες ομάδες για τους στόχους σου.\nΜετα την κλήρωση του πρωταθληματος ο Ηρακλής έχει ένα αξιοπερίεργο στοιχείο στο πρόγραμμα του. Στον πρώτο γύρο υποδέχεται τις θεωρητικά βατές ομάδες και αυτές που δεν θα έχουν βλέψεις για τα ψηλά της βαθμολογίας. Αντίθετα στις εκτός έδρας αναμετρήσεις θα υποδεχτεί τις ομάδες πυ δαπάνησαν χρήματα στις μεταγραφές και έχουν υψηλότερους στόχους. Σε αυτή την κατηγορία ανήκουν : Κέρκυρα, Βόλος, Παναχαΐκή, Δόξα Δράμας , Κισσαμικός και ίσως ο Αήττητος Σπάτων. Αν ο Ημίθεος δεν έχει απώλειες στο Καυτανζόγλειο στο πρώτο γυρο που ειναι ένα πιθανό σενάριο αφού υποδέχεται : Ηροδοτο, Απόλλων Λάρισας, Αιγινιακό, Σπάρτη, Καλαμαριά, Εργοτέλη, Καραϊσκάκης, Πλατανιάς, στον δεύτερο γύρο θα έχει την τύχη στα χέρια του.\nΓιατί θα έχει τις θεωρητικά καλύτερες ομάδες στο Καυτανζογλειο και εκτός έδρας ομάδες που δεν έχουν υψηλό συντελεστή δυσκολίας. Αν μάλιστα καταφέρει να πάρει οσο γίνεται περισσότερες αναμετρησεις εκτός έδρας στο πρώτο γύρο, τότε ο στόχος της κατάκτησης της πρώτης θέσης θα είναι σχεδόν δεδομένος.


Καινοτόμες δενδροκομικές καλλιέργειες - Γεωπόνος Τ.Ε. ''Τεχνολόγος'' Γεωπόνος\nHome ΓΕΩΤΕΧΝΙΚΑ ΘΕΜΑΤΑ ΔΕΝΔΡΟΚΟΜΙΑ ΕΙΔΗΣΕΙΣ ΕΠΙΛΟΓΕΣ ΕΠΙΣΤΗΜΟΝΙΚΑ ΘΕΜΑΤΑ ΠΑΝΕΠΙΣΤΗΜΙΑ Καινοτόμες δενδροκομικές καλλιέργειες\ntexnologosgeoponos.gr 9:39 π.μ. ΓΕΩΤΕΧΝΙΚΑ ΘΕΜΑΤΑ, ΔΕΝΔΡΟΚΟΜΙΑ, ΕΙΔΗΣΕΙΣ, ΕΠΙΛΟΓΕΣ, ΕΠΙΣΤΗΜΟΝΙΚΑ ΘΕΜΑΤΑ, ΠΑΝΕΠΙΣΤΗΜΙΑ\nΚαινοτόμες δενδροκομικές καλλιέργειες από το Πανεπιστήμιο Θεσσαλίας (του πρώην ΤΕΙ Θεσσαλίας) - Εργαστήριο «Δενδροκηπευτικών Εδαφικών Πόρων, HORTLAB»\nΤο μόνο απ΄ όλα τα πανεπιστημιακά ιδρύματα της Ελλάδας που ασχολείται με την οργάνωση της Φυτικής Παραγωγής και κυρίως με τα δενδροκηπευτικά, είναι το Θεσμοθετημένο Εργαστήριο «Δενδροκηπευτικών & Εδαφικών Πόρων, HORTLAB» του πρώην ΤΕΙ Θεσσαλίας και νυν Πανεπιστημίου Θεσσαλίας.\nΤο Εργαστήριο προήλθε από τη συγχώνευση των Εργαστηρίων Δενδροκομίας, Λαχανοκομίας, Ανθοκομίας και Εδαφολογίας, ενώ διευθυντής του είναι ο καθηγητής Δενδροκομίας, Δρ. Αλέξανδρος Παπαχατζής.\nΠοιες είναι αυτές; Σύμφωνα με όσα δηλώνει στο ΑΠΕ-ΜΠΕ ο καθηγητής και υπεύθυνος του Εργαστηρίου Δρ. Αλέξανδρος Παπαχατζής, μεταξύ άλλων μπορεί να αναλάβει τον προγραμματισμό εγκατάστασης και διαχείρισης (turnkey projects) οπωρώνων, αμπελώνων και υπέρπυκνων ελαιώνων, όπως και πολυδύναμων φυτών (superfoods) και τη μετέπειτα παρακολούθηση της πορείας καλλιέργειας τους.\nΣημαντική είναι η κατεύθυνση που δίνει στη διάδοση εντελώς πρωτοποριακά για την Ελλάδα, της καλλιέργειας της καρυδιάς με ποικιλίες Καλιφόρνιας ακόμη και σε υπέρπυκνα σχήματα με εξελιγμένους τρόπους διαμόρφωσης των δέντρων. Παράλληλα, έχει εφαρμόσει τον πολλαπλασιασμό των φυτών της καρυδιάς με τη μέθοδο της «Θερμοσυγκόλλησης» (Hot Callusing).\nΤο Εργαστήριο συμβάλλει επίσης στην αξιολόγηση και διάδοση των ποικιλιών αμυγδαλιάς που ανθίζουν πάρα πολύ αργά, ώστε να μην έχουν προβλήματα ανοιξιάτικων παγετών και να είναι κατάλληλες ακόμη και για ορεινές περιοχές.\nΣτο ίδιο πλαίσιο είναι και η προώθηση και διάδοση σε συνδυασμό με Συμβολαιακή Γεωργία της καλλιέργειας της φουντουκιάς και μάλιστα, υπό μορφή δέντρου και όχι θάμνου, όπως συνηθίζονταν μέχρι τώρα, που μας δίνει πλέον δυνατότητες, σύμφωνα με τον Δρ. Παπαχατζή, για πλήρη μηχανική συγκομιδή.\nΣημαντικό κομμάτι του Εργαστηρίου είναι η εφαρμογή της καινοτόμου παραγωγής «Τροφοφαρμάκων» (Nutraceuticals) που προέρχονται από φρούτα, λαχανικά, μορφές καρπών ή βλαστικές μορφές αυτών, εκχυλίσματα αυτών, από σπόρους ελαιούχους ή μη και παρέχουν οφέλη για την υγεία, συμπεριλαμβανομένης της πρόληψης και της θεραπείας νόσων, κ.ά.\nΑπό το 1983 και μετά, σημειώνει ο Δρ. Παπαχατζής, πρωτοστατήσαμε στην εγκατάσταση καινοτόμων δενδροκομικών καλλιεργειών για τη χώρα μας, όπως ήταν και παραμένει επίκαιρη όσο καμιά άλλη σήμερα για τη χώρα μας κι αυτή δεν είναι άλλη από την καρυδιά με ποικιλίες Καλιφόρνιας.\nΒέβαια σήμερα, εξηγεί, προχώρησε ακόμη περισσότερο στη γενετική ταυτοποίηση αυτών (πχ αν είναι όντως η ποικιλία καρυδιάς Chandler), όπως και στο Εντατικό Σύστημα (Παραγωγικός Τοίχος) Καρυδιάς Καλιφόρνιας με 40 δέντρα/στρέμμα.\nΣτον περιβάλλοντα χώρο υπάρχει το μοναδικό για την κεντρική και βόρειο Ελλάδα, θερμοκήπιο εκτάσεως ενός στρέμματος με πορτοκαλιές, μανταρινιές, λεμονιές και άλλα τροπικά δέντρα, όπου εκπαιδεύονται φοιτητές ακόμη και από το εξωτερικό και ειδικά από τις βόρειες χώρες.\nΌπως επίσης και τα μοναδικά για τη λεκάνη της Μεσογείου, «Γεωθερμικά Θερμοκήπια» του «Adapt2Change», που ήταν το μεγαλύτερο ΠρόγραμμαLIFE+ για την Ελλάδα, ύψους περίπου 2,6 εκατ. ευρώ και συνέβαλε στην προσαρμογή της Γεωργίας στην «Κλιματική Αλλαγή» και στην «Μειωμένη Χρήση Νερού».\nΚαινοτόμες δενδροκομικές καλλιέργειες Reviewed by texnologosgeoponos.gr on 9:39 π.μ. Rating: 5\nΓΕΩΤΕΧΝΙΚΑ ΘΕΜΑΤΑ ΔΕΝΔΡΟΚΟΜΙΑ ΕΙΔΗΣΕΙΣ ΕΠΙΛΟΓΕΣ ΕΠΙΣΤΗΜΟΝΙΚΑ ΘΕΜΑΤΑ ΠΑΝΕΠΙΣΤΗΜΙΑ\n▼ Ιουλ 14 (9)\nΑπογοητευμένοι οι παραγωγοί πεπονιού στον νομό Λάρ...\nΜέγα πλήγμα για το τσίπουρο η απόφαση του Δικαστηρ...\nYπουργείο Παιδείας:Προθεσμία εως 15/07 στους Πρυτά...\nΤο δύσκολο χαρτοφυλάκιο της Κοινής Αγροτικής Πολιτ...\nΆδεια για μεταφορά & καύση 9.000 τόνων RDF-SRF στη...\nΠρος το 2050 οι μεγάλες πόλεις θα αντιμετωπίσουν π...\nΗ Επικαιρότητα στην Ελλάδα & στον Κόσμο (Κυριακή,1...\nO καιρός της Κυριακής 14/07/19


Ντεκλερκ για Πιεμπονγκσαντ και Αλαφουζο: "Δεν εχουν ολοκληρωθει οι συζητησεις"\nΔημοσιεύθηκε από sport24 την 23-12-2018, 22:42\nΕπιμέλεια: Μπάμπης Τσιμπίδας Δημοσίευση: 23 Δεκ. 2018 22:02\nΟ πρόεδρος της Μουσκρόν, Πατρίκ Ντεκλέρκ, αναφέρθηκε στο "τέλμα" που έχουν περιέλθει οι προσπάθειες του Πιεμπονγκσάντ να μπει στον Παναθηναϊκό.\nΤην αίσθηση που επικρατεί στην Ελλάδα ότι η συμφωνία του Παϊρότζ Πιεμπονγκσάντ με τον Γιάννη Αλαφούζο για τον Παναθηναϊκό έχει "κολλήσει", επιβεβαίωσε ο πρόεδρος της Μουσκρόν, Πατρίκ Ντεκλέρκ. Ο Βέλγος παράγοντας μίλησε στο περιθώριο μιας χριστουγεννιάτικης εκδήλωσης και ρωτήθηκε για τη νίκη της ομάδας του με 3-1 επί της Άντερλεχτ.\nΟ Ντεκλέρκ τόνισε ότι ο Πιεμπονγκσάντ "συνεχίζει να αναζητεί επενδυτή για την Μουσκρόν παρά το γεγονός πως οι συζητήσεις του με τον Παναθηναϊκό δεν έχουν ολοκληρωθεί ως τώρα". Κάτι που σημαίνει πως ακόμα υπάρχουν εκκρεμότητες στη συμφωνία του Ταϊλανδού με τον Αλαφούζο και οι οποίες αφορο...\nTags ντεκλερκ πιεμπονγκσαντ αλαφουζο ολοκληρωθει συζητησεις\nΝτεκλέρκ για Πιεμπονγκσάντ και Αλαφούζο: "Δεν έχουν ολοκληρωθεί οι συζητήσεις" Ντεκλέρκ για Πιεμπονγκσάντ και Αλαφούζο: "Δεν έχουν ολοκληρωθεί οι συζητήσεις" Επιμέλεια: Μπάμπ_


Μίλτος Γήτας: Eκπομπή Ιατρικού και κοινωνικού περιεχομένου στην ΕΡΤ Ιωαννίνων\nEκπομπή Ιατρικού και κοινωνικού περιεχομένου στην ΕΡΤ Ιωαννίνων\nΗ ΕΡΤ Ιωαννίνων (88,2 fm), σε συνεργασία με τη Σχολή Επιστημών Υγείας του Πανεπιστημίου Ιωαννίνων παρουσιάζει κάθε δεύτερη Τετάρτη, στη μία το μεσημέρι, σειρά ραδιοφωνικών εκπομπών πάνω σε θέματα ιατρικού και κοινωνικού περιεχομένου. Την Τετάρτη 18 Νοεμβρίου στο studio θα βρίσκεται ο καθηγητής Παθολογίας-Ρευματολογίας του Πανεπιστημίου Ιωαννίνων κ. Αλέξανδρος Δρόσος, ο οποίος θα μιλήσει για την Οστεοπόρωση-Οστεοαρθρίτιδα. Ο συντονισμός των ερωτήσεων με το κοινό θα γίνεται από τον Ομότιμο Καθηγητή Παθολογίας-Πνευμονολογίας κ. Σταύρο Κωνσταντόπουλο. Επιμέλεια παραγωγής: Παναγιώτης Τζόκας


H-POWER 200 HP220PAR 011 | Σκούπες με Κάδο | Hoover\nΤο δοχείο χωρίς σακούλα H-POWER 200 διαθέτει κάδο με εξαιρετικά μεγάλη χωρητικότητα και συμπαγείς διαστάσεις που εξασφαλίζει ακριβή αποτελέσματα καθαρισμού. Η προηγμένη τεχνολογία μονού κυκλώνα συνδυάζεται με την εξαιρετικά αποτελεσματική ισχύ αναρρόφησης για να προσφέρει πεντακάθαρα αποτελέσματα. Ο συμπαγής σχεδιασμός του είναι ιδανικός για μικρούς χώρους διαβίωσης, προσφέροντας υψηλή ευελιξία στη χρήση και πρακτική αποθήκευση για να ταιριάζει απόλυτα με τον τρόπο ζωής σας.\nΗ τεχνολογία Advanced Single Cyclone εξασφαλίζει υψηλό επίπεδο διαχωρισμού σκόνης και λιγότερη συντήρηση φίλτρου.\n8,5 mt Working Radius\nΗ ακτίνα εργασίας 8,5 mt σας επιτρέπει να σκουπίζετε μεγάλες επιφάνειες και σκάλες χωρίς να χρειάζεται να αλλάξετε πρίζες. Λιγότερες διακοπές για να ολοκληρώσετε τον καθαρισμό σας πολύ πιο γρήγορα και χωρίς ταλαιπωρία.\nΧάρη στον μεταβλητό έλεγχο ισχύος μπορείτε εύκολα να ρυθμίσετε την αναρρόφηση ανάλογα με τις διαφορετικές ανάγκες καθαρισμού, από σκληρά δάπεδα έως έπιπλα.\nΤο άδειασμα του κάδου με μία κίνηση θα κάνει τη ζωή σας πιο εύκολη. Θα μπορείτε να αφαιρέσετε το καπάκι χωρίς κόπο και χωρίς να αγγίξετε τις ακαθαρσίες. Μία ιδανική σκούπα για έναν πολυάσχολο τρόπο ζωής.\nΗ εξαιρετικά μεγάλη χωρητικότητα κάδου επιτρέπει τον καθαρισμό χωρίς διακοπή για το άδειασμά του. Η τέλεια επιλογή για οικογένειες με μεγαλύτερα σπίτια.\nΕλαφρύς και ευέλικτος σχεδιασμός και πρακτική λαβή μεταφοράς για εύκολη και αβίαστη απόδοση καθαρισμού.\n2in1 Accessory Included\nΤο H-POWER 200 έρχεται με ένα πρακτικό αξεσουάρ 2 σε 1 για πλήρη φροντίδα κάθε είδους επιφανειών στο σπίτι σας. Μπορείτε να το συνδυάσετε με ένα ρύγχος καθαρισμού για γωνίες και δυσπρόσιτα σημεία, και με μια βούρτσα ξεσκονίσματος για σκληρές επιφάνειες όπως ράφια. Το αξεσουάρ 2in1 ταιριάζει επίσης στη λαβή και το σωλήνα, επιτρέποντάς σας να φτάσετε σε υψηλότερα σημεία.


Μανιτάρια που βρίσκουμε στην Ευρυτανία: Entoloma hirtipes\nΕντόλομα το τριχοπόδαρο. Μανιτάρι με κωνικό καφέ καπέλο, με ύβο στην κορυφή και με ραβδώσεις κατά μήκος. Στην ώριμη φάση του παρουσιάζει μικρά σχισίματα στην περίμετρό του. Με υγρό καιρό γίνεται ημιδιαφανές.\nΤα ελάσματα είναι πυκνά και μακρυά, με καφέ χρώμα, που δεν ακουμπούν στο πόδι. Το πόδι του είναι μακρύ ινώδες και καφέ, με μικρές τριχούλες στη βάση του. Παρουσιάζεται νωρίς την άνοιξη σε περιβάλλον με κωνοφόρα.\nΒρέθηκε στη ράχη Τυμφρηστού κάτω από μαυρόπευκα αναδασώσεων σε μεγάλους αριθμούς και στον Αγ. Νικόλαο κάτω από έλατα.


Messolonghi News: Πώς φτάσαμε ως εδώ. Ποια οφείλει να είναι η στάση μας την Κυριακή 5 Ιουλίου\nΠώς φτάσαμε ως εδώ. Ποια οφείλει να είναι η στάση μας την Κυριακή 5 Ιουλίου\nΓράφει ο Παυσανίας Παπαγεωργίου\nΔικηγόρος, πολιτευτής ΣΥΡΙΖΑ Αιτωλοακαρνανίας\nΤην Κυριακή, 5 του Ιούλη, βρισκόμαστε μπροστά από τις κάλπες. Καλούμαστε να δηλώσουμε τη θέση μας σε ένα ερώτημα που επηρεάζει με κάθε τρόπο τη ζωή μας.\nΠώς φτάσαμε, όμως, να είναι απαραίτητη η έκφραση της λαϊκής ετυμηγορίας σχετικά με τη στάση των πολιτών απέναντι σε μια πολιτική που επίμονα απέρριπταν επί 6 συναπτά έτη και καταδίκασαν σε 3 εκλογικές διαδικασίες; Τι μπορεί να έχει αλλάξει στον συλλογισμό των πολιτών ώστε να θέλουν να εγκρίνουν την μνημονιακή πολιτική που, ορθώς πάντα, απέρριπταν;\nΕίναι αυταπόδεικτη πραγματικότητα ότι οι κυβερνήσεις που διαχειρίστηκαν την πορεία της χώρας μέσα στη νομισματική ένωση του Ευρώ οδήγησαν τη χώρα στο αδιέξοδο που βρίσκεται σήμερα. Άλλες με μεγαλύτερο και άλλες με μικρότερο μερίδιο στην ευθύνη. Από το 2002 μέχρι το 2015 συνέβαλλαν στην υπερχρέωση του δημοσίου, στη διάλυση των ασφαλιστικών ταμείων, στην υποθήκευση του φαλιρισμένου τραπεζικού συστήματος.\nΌλη αυτή η ξέφρενη πορεία οικονομικής καταστροφής γιγάντωσε στον δρόμο της τη διαπλοκή και τα συμφέροντα, ενώ ταυτόχρονα οδήγησε στην ανέχεια τα μεσαία και λαϊκά στρώματα των ελεύθερων επαγγελματιών, των αγροτών, των εργαζομένων ακόμα και της υγιούς επιχειρηματικότητας.\nΓια να μπορέσει να ελεγχθεί αυτή η ιλιγγιώδης πορεία προς το χάος, τη συνολική οφειλή που ξεπερνά κατά πολύ τα 300δις € -το δημόσιο και ιδιωτικό χρέος δηλαδή- μετακυλύεται συνεχώς προς τα χαμηλότερα εισοδήματα μέσω της μνημονιακής δημοσιονομικής πολιτικής. Αυτή η πολιτική οδήγησε στην ανεργία που πλήττει κάθε σπίτι και στη περιθωριοποίηση του πολίτη, ο οποίος κατά πολλούς είναι αναλώσιμος και ανανεώσιμος, προκειμένου να διασωθεί το σύστημα.\nΣτις 25 του Γενάρη οι πολίτες για μία ακόμη φορά εναντιώθηκαν σε αυτή την πολιτική της «καμένης γης». Επέλεξαν τον δρόμο της αξιοπρέπειας γνωρίζοντας ότι ακόμα και αυτός είναι σπαρμένος με δυσκολίες και θυσίες. Δυσκολίες και θυσίες που θα μοιράζονταν δίκαια στα στρώματα του κοινωνικού οικοδομήματος ανάλογα με τις δυνατότητές τους. Και πράγματι, η κυβέρνηση Κοινωνικής Σωτηρίας που προέκυψε από εκείνη την εκλογική διαδικασία του Γενάρη πορεύτηκε σε αυτόν ακριβώς τον δρόμο της λαϊκής εντολής. Με όποια λάθη και με όποιες παραλήψεις. Ψήφισε νόμους για την αντιμετώπιση της κρίσης. Κυνήγησε τη φοροδιαφυγή και τα συμφέροντα. Πολέμησε το λαθρεμπόριο. Κράτησε ζωντανά τα μεγάλα δημόσια έργα. Ετοίμασε νόμους για τα εργασιακά δικαιώματα. Απαίτησε τα χρωστούμενα από τους καναλάρχες. Όρισε στο μεγάλο εισόδημα το μερίδιο που του αναλογεί στην οικονομική διάσωση. Σε κάθε περίπτωση δημιούργησε εχθρούς μέσα στο σύστημα εκμετάλλευσης και διαπλοκής. Και όλοι αυτοί βρίσκονται τώρα απέναντι στην προσπάθειά της. Απέναντι σε κάθε τίμιο πολίτη που επιθυμεί την κάθαρση.\nΤι πρέπει, όμως, αλήθεια να στηρίξουμε στο Δημοψήφισμα της Κυριακής; Ποια στάση οφείλει να κρατήσει ο άνθρωπος της εργασίας, ο ελεύθερος επαγγελματίας, ο αγρότης, τα μεσαία στρώματα που συνθλίβονται στις δαγκάνες των συμφερόντων;\nΦυσικά αυτό το οποίο πιστέψαμε στις εκλογές του Ιανουαρίου. Αυτό το οποίο ξεκίνησε και γίνεται πραγματικότητα. Αυτό το οποίο βρίσκει απέναντί του την εγχώρια και ξένη διαπλοκή. Αυτό που χρειάζεται λίγο ακόμα για να φτάσει στην απονομή της κοινωνικής δικαιοσύνης. Το ΟΧΙ στην οικονομική πολιτική εξάντλησης και εκμετάλλευσης των πολιτών. Το ΟΧΙ στην υφεσιακή πρόταση των θεσμών.\nΤι θα γίνει, όμως, επιλέγοντας αυτό το ΟΧΙ; Δύο πράγματα είναι σίγουρα:\nΑφενός, ο ελληνικός λαός θα παραμείνει πιστός στη δική του εντολή του Ιανουαρίου, για παύση της ανέχειας και κατάργηση των μνημονίων. Θα επιβεβαιώσει με την επιλογή του ότι δεν υποκύπτει σε εκβιασμούς και σε συνθήκες τρομοκρατίας. Συνθήκες που όλοι γνωρίζουμε ότι θα μπορούσαν εύκολα να αποφευχθούν αλλά γίνονται πιόνια στη στρατηγική του φόβου.\nΑφετέρου, θα σπάσει με τη φωνή του το κυλιόμενο τείχος της εξαπάτησης το οποίο έχει μπροστά της η ελληνική διαπραγματευτική ομάδα από το Φεβρουάριο μέχρι τον Ιούνιο. Ένα τείχος που επιδιώκει να μας εγκλωβίσει σε τεχνητά αδιέξοδα. Θα επιτευχθεί μια δίκαιη συμφωνία. Θα σταματήσουν οι συνθήκες τεχνητής κρίσης που πληρώνει καθημερινά ο πολίτης και η οικονομία.\nΠοιος, όμως, θα εγγυηθεί για αυτή την εξέλιξη;\nΔεν μπορεί να αμφισβητήσει κανείς ότι η ειλικρίνεια, η τιμιότητα και η ηθική της ελληνικής κυβέρνησης, και ιδιαίτερα του πρωθυπουργού, αποδεικνύεται από τη στάση της και την πολιτική της. Δεν μπορεί να αμφισβητήσει κανείς ότι, σε αντίθεση με όλους όσοι προηγήθηκαν, ο Πρωθυπουργός έμεινε πιστός στη λαϊκή εντολή του Γενάρη. Δεν μπορεί να αμφισβητήσει κανείς ότι θα σεβαστεί και θα αγωνιστεί για την εκτέλεση της λαϊκής εντολής που θα προκύψει από το δημοψήφισμα του Ιούλη. Όποια κι αν είναι αυτή, και πάντα μέσα στην Ευρωπαϊκή οικογένεια, με την οποία μοιραζόμαστε κοινό παρελθόν, παρόν και μέλλον. Αυτή, ακριβώς, η αναμφισβήτητη τιμιότητα και η ειλικρίνεια μπορεί να είναι η μοναδική εγγύηση για την αυριανή μέρα. Η μοναδική εγγύηση για το μέλλον μας.\nΕύχομαι, λοιπόν, ο λαός να αποφασίσει με κριτήριο το δίκαιο συμφέρον του, χωρίς πρόσκαιρους φόβους, αλλά με υπερηφάνεια και εμπιστοσύνη στη δύναμή του. Αυτή ήταν άλλωστε η μόνη που πιστά τον συντρόφευε σε όλες τις ιστορικές στιγμές εθνικής ανάτασης.\nO«Λίγο ακόμα, να σηκωθούμε λίγο ψηλότερα!»\nΑναρτήθηκε από Dimitrios Malavetas στις 7/04/2015 07:43:00 π.μ.


PUBG (PlayerUnknown's Battlegrounds) - Page 5 - GameWorld.gr - Results from #40\n22 Sep 2017 19:08\t#205842 by Shikabane_Hime7\nΗ Bluehole θεωρεί πως το Fortnite αντιγράφει το PUBG\nΑυτόν τον μήνα η Epic Games ανακοίνωσε το Battle Royal mode για το Fortnite, την πιο πρόσφατη δημιουργία της εταιρείας. Κατευθείαν έγινε λόγος για την ομοιότητα αυτού του mode με το PlayerUnknown’s Battlegrounds πράγμα που έγινε αντιληπτό και από τους developers του δεύτερου.\nΣυγκεκριμένα, αίσθηση προκάλεσε η ανακοίνωση της Bluhole που κατηγορεί ξεκάθαρα την Epic Games για αντιγραφή του παιχνιδιού τους, αφού όπως ισχυρίζονται αποτελεί κλώνο του PUBG με τους 100 PvP παίκτες και το gameplay του. Διαβάστε περισσότερο στο σχετικό άρθρο.\n24 Sep 2017 09:39\t#205871 by Shikabane_Hime7\nΝέες δηλώσεις από την Bluehole\nΣε συνέχεια του θέματος περί αντιγραφής του PUBG από το Fortnite, ο αντιπρόεδρος της Bluehole Changhan Kim δήλωσε: "Το θέμα μας δεν αφορά το PUBG από μόνο του γιατί υπήρχαν και άλλα games με Battle Royale modes πριν από εμάς, όπως το Last Man Standing ή το Battle Royale mode του GTA V. Το θέμα μας αφορά ότι στο Fortnite η Epic Games αντέγραψε το PUBG όπως ήταν. Άλλες εταιρείες έφτιαξαν ένα ξεχωριστό Battle Royale mode. Χρησιμοποιούμε την Unreal Engine για να αναπτύξουμε το PUBG και πληρώνουμε ένα μεγάλο ποσό σε δικαιώματα στην Epic Games, ανάλογα με τις πωλήσεις μας. Η Epic Games πάντα προωθούσε τα licencing μοντέλα και έλεγε ότι θέλει να στηρίξει τους indie developers και εμείς φέτος είμαστε οι πιο επιτυχημένοι από τις εταιρείες που χρησιμοποιούν Unreal Engine. Αυτό είναι το θέμα μας".\n24 Sep 2017 10:03\t#205878 by Shikabane_Hime7\nΤαινία μικρού μήκους για το PUBG\nΗ ταινία μικρού μήκους για το PlayerUnknown's Battlegrounds που δημιούργησε το κανάλι Corridor θα σας θυμίσει έντονα το παιχνίδι.\nΈχει άκρως χιουμοριστικό χαρακτήρα και πολλά χαρακτηριστικά γνωρίσματα του PUBG. Δείτε ομάδες χρηστών να μάχονται με στόχο την επιβίωση, με φινάλε έκπληξη.\n24 Sep 2017 10:15\t#205881 by Shikabane_Hime7\nΗ Bluehole ανακοίνωσε ότι θα εισάγει στο παιχνίδι τρία νέα οχήματα.\nΤο πρώτο αποκαλύφθηκε μέσω Twitter στο επίσημο account του παιχνιδιού και θυμίζει ένα από τα παλιά βαν της Volkswagen. Αν χωράει αρκετό κόσμο τότε αναμένεται σίγουρα χαβαλές.\n25 Sep 2017 22:28\t#206016 by Serebrian\nSerebrian replied the topic: PlayerUnknown's Battlegrounds\n1.5 εκατομμύρια ταυτόχρονοι παίκτες\nΤη συνεχόμενα ανοδική του πορεία συνεχίζει το PlayerUnknown’s Battlegrounds φτάνοντας τους 1.5 εκατομμύρια ταυτόχρονους παίκτες, με το DOTA 2 να βρισκεται πάλι στη δεύτερη θέση με 842.000 ταυτόχρονους παίκτες, ενώ το Battle Royale shooter της Bluehole φαίνεται πως μόνο ανοδικά μπορεί να συνεχίσει. Οι αριθμοί αυτολι αφοράνε τις 30 τελευταίες ημέρες.\n27 Sep 2017 10:23\t#206100 by Shikabane_Hime7\nΤο Battle Royale mode για το Fortnite είναι διαθέσιμο από σήμερα ως stand-alone mode για PC, PS4 και Xbox One. Περιλαμβάνει μάχες 100 παικτών σε έναν μεγάλο χάρτη, όπου έχετε μόνο ένα αλεξίπτωτο και μια αξίνα, με στόχο να επιβιώσετε ενάντια στους άλλους παίκτες. Τα νέα είδη των matches στο Battle Royale είναι τα Duos και Squad, ενώ συμπεριλαμβάνονται τρία νέα όπλα και supply drops. Επίσης, λύθηκαν διάφορα bugs.\n28 Sep 2017 19:15\t#206195 by Shikabane_Hime7\nΈνα εκατομμύριο παίκτες]\nΗ Epic Games ανακοίνωσε ότι ένα εκατομμύριο παίκτες έπαιξαν το Battle Royale mode του Fortnite την πρώτη ημέρα κυκλοφορίας του.\n30 Sep 2017 17:26\t#206265 by Serebrian\nΜε εξαίρεση τα γραφικά το BR mode του Fortnite μου φάνηκε αρκετά πιο αξιόλογο λόγω χτισίματος. Δεν έχει οχήματα βέβαια αλλά δεν αποκλείεται να προστεθούνε στο μέλλον. Τουλάχιστον να κάτσουν να φτιάξουν τα στραβά του PUBG μιας και υπάρχει ανταγωνισμός πλέον γιατί σαν πολύ να είχαν κάτσει στα αυγά τους.\n30 Sep 2017 18:49\t#206268 by Shikabane_Hime7\nΤο PlayerUnknown's Battlegrounds στο PS4\nΗ Sony μιλάει με την Bluehole για το ενδεχόμενο ένταξης του PlayerUnknown’s Battlegrounds στο PS4. Το παιχνίδι βρίσκεται σε early access για PC και Xbox One.\nΟι πωλήσεις του Online Battle Royale Shooter έχουν ξεπεράσει τα 10 εκατομμύρια και σίγουρα το άνοιγμα προς το κοινό του PS4 παρουσιάζει ιδιαίτερο ενδιαφέρον. Ενδεχομένως υπάρχει κάποιο timed exclusivity στο Xbox One, μιας και το πρώτο λανσάρισμα σε κονσόλα έγινε εκεί, αλλά ως γνωστόν τέτοιου είδους συμφωνίες σπάνε από ένα σημείο και έπειτα.\nΟ ιδρυτής της Bluehole, Chang Byung-gyu, δήλωσε "βρισκόμαστε σε συζητήσεις με όλες τις μεγάλες κατασκευάστριες εταιρείες κονσολών". Προφανώς εννοεί ότι μετά το λανσάρισμα του Xbox One θα ακολουθήσει και μια έκδοση για PS4 (για το Switch δεν έχει αναφερθεί κάτι συγκεκριμένο). Προς το παρόν η τελική κυκλοφορία του παιχνιδιού έχει οριστεί για τις αρχές του 2018 σε PC και Xbox One.\n30 Sep 2017 19:34\t#206280 by Shikabane_Hime7\nΗ Bluehole δημιουργεί θυγατρική εταιρεία για το PlayerUnknown's Battlegrounds\nΤο PlayerUnknown’s Battlegrounds αποτελεί στα σίγουρα τεράστια επιτυχία πράγμα που ανεβάζει και κατά πολύ το όνομα της εταιρείας ανάπτυξης του. Συγκεκριμένα η Bluehole αυτή τη στιγμή έχει φτάσει να έχει αξία περίπου 4,6 δισεκατομμύρια δολάρια. Έτσι θα στηθεί θυγατρική εταιρεία, για την υποστήριξη του παιχνιδιού και το όνομα αυτής είναι PUBG Corporation.\nΆμεσα παρουσιάστηκε μέσω της ιστοσελίδας Gametoc και το νέο λογότυπο της εταιρείας όπως φαίνεται στην εικόνα. Η ανακοίνωση (στα Ιαπωνικά) αναφέρει πως διευθύνων σύμβουλος της εταιρείας θα είναι ο παραγωγός του PUBG Chang-han Kim. Ο λόγος για τον οποίο δημιουργήθηκε αυτή η εταιρεία κατά την Bluehole είναι “για να σιγουρευτεί η ανταπόκριση και η αποτελεσματικότητα” αφού η νέα εταιρεία θα επιτρέψει στον τίτλο να κυκλοφορήσει στην παγκόσμια αγορά με μεγαλύτερη ευελιξία. Η PUBG Corporation θα εδρεύει στις Ηνωμένες Πολιτείες και θα επεκταθεί σε Ιαπωνία και Ευρώπη πολύ σύντομα.


Δύο προσαγωγές για την άγρια επίθεση στον Μπουτάρη. Οργανώνουν συγκέντρωση υπέρ του – Χώρα του Αχωρήτου\nΔύο προσαγωγές για την άγρια επίθεση στον Μπουτάρη. Οργανώνουν συγκέντρωση υπέρ του\nΔύο προσαγωγές για τον άγριο ξυλοδαρμό σε βάρος του Δημάρχου Θεσσαλονίκης ανακοίνωσε η ΕΛ.ΑΣ. Οι προσαχθέντες αναγνωρίστηκαν από τις φωτογραφίες και τα βίντεο της επίθεσης.\nΟ κ. Τόσκας σε τηλεφωνική του επικοινωνία με τον δήμαρχο Θεσσαλονίκης, μετά το εξιτήριο από το Ιπποκράτειο Νοσοκομείο, διαβεβαίωσε τον δήμαρχο Θεσσαλονίκης πως η αστυνομία θα κάνει ό,τι είναι δυνατό για να οδηγηθούν οι δράστες στη δικαιοσύνη. «Είδε τους αστυνομικούς και έφυγε».\nΗ αστυνομία δεν έχει προχωρήσει σε κάποια σύλληψη ακόμα. Ωστόσο πληροφορίες αναφέρουν ότι το βράδυ του Σαββάτου στο Ιπποκράτειο, εκτός από τον δήμαρχο Θεσσαλονίκης, πήγε και ο νεαρός που έσπασε το τζάμι του αυτοκινήτου του Γιάννη Μπουτάρη προκειμένου να υποβληθεί σε ράμματα στο χέρι. Ωστόσο, όταν είδε την πρόεδρο του δημοτικού συμβουλίου και την αστυνομία που ήταν έξω από το νοσοκομείο, έφυγε.\nΣυγκέντρωση στη Θεσσαλονική υπέρ του Γιάννη Μπουτάρη\nΣυγκέντρωση υποστήριξης στον Γιάννη Μπουτάρη και καταδίκης των φαινομένων βίας στην πόλη διοργανώνουν πολίτες της Θεσσαλονίκης για την Τετάρτη 23 Μαΐου, στις 7 το απόγευμα μπροστά στο Λευκό Πύργο.\nΗ πρωτοβουλία διοργανώνεται μέσω σελίδας στο Facebook, η οποία καλεί να συμμετάσχουν στη συγκέντρωση υποστήριξης του δημάρχου της πόλης όσους πολίτες διαφωνούν με την επίθεση εις βάρος του και πιστεύουν στη Δημοκρατία και τον Διάλογο. «Τετάρτη 7 μ.μ. χωρίς λάβαρα, χωρίς συνθήματα μόνο εμείς, οι πολίτες της πόλης. που αρνιόμαστε να γίνει ζούγκλα η πόλη που δεν θέλουμε οι πλατείες μας να γίνουν γήπεδα φανατικών ποδοσφαιρόφιλων, αλλά εστίες πολιτισμού, διαλόγου και ενότητας, για τον καλό και την ησυχία της πόλης»….\nΒασικό θέμα στα τουρκικά ΜΜΕ\nΜε εκτενή ρεπορτάζ στις ηλεκτρονικές τους εκδόσεις, τα τουρκικά ΜΜΕ αναφέρθηκαν στην επίθεση που δέχθηκε από τραμπούκους στο περιθώριο εκδήλωσης για τη γενοκτονία των Ποντίων ο δήμαρχος Θεσσαλονίκης Γιάννης Μπουτάρης.\nΕίναι χαρακτηριστικό ότι η Hurriyet έχει το θέμα μέσα στα πέντε πρώτα του ιστοχώρου της, αναφέροντας στο ρεπορτάζ ότι «ο 76χρονος Δήμαρχος Θεσσαλονίκης Γιάννης Βουτάρης, γνωστός για τις θετικές του απόψεις για τους Τούρκους και τον Κεμάλ Ατατούρκ, δέχθηκε επίθεση από πολυάριθμους φανατικούς Έλληνες», συμπληρώνοντας ότι «κατά τη διάρκεια τελετής που πραγματοποιήθηκε μπροστά από τον Λευκό Πύργο της Θεσσαλονίκης, μια ομάδα κατηγόρησε τον Μπουτάρη ότι μίλησε θετικά για τον Ατατούρκ και τους Τούρκους για άλλη μια φορά και του ζήτησε να εγκαταλείψει την τελετή.\nΟ Μπουτάρης παρέμεινε στην περιοχή των τελετών, αγνοώντας τις προσβολές που δεχόταν ωστόσο, λίγο μετά δέχτηκε επίθεση από μια φανατική ομάδα. Οι επιτιθέμενοι χτύπησαν τον Μπουτάρη με χαστούκια και γροθιές, ο οποίος διασώθηκε από τους φρουρούς και μεταφέρθηκε στο νοσοκομείο».\nΥπενθυμίζεται ότι σε συνέντευξή του στην «Hurriyet», το 2016, ο Γιάννης Μπουτάρης είχε δηλώσει: «Έχουμε δημιουργήσει έναν μύθο για τον Κεμάλ Ατατούρκ ότι ήταν φονιάς. Τώρα, αυτό που λέω στους πολίτες είναι ότι δεν με ενδιαφέρει αν ο Κεμάλ Ατατούρκ ήταν φονιάς ή όχι. Δεν με ενδιαφέρει αν ήταν καλός ή όχι»….\nΔήμαρχος της ΝΔ αποκαλεί «προδότη» τον Μπουτάρη και δικαιολογεί την επίθεση\nΑλγεινή εντύπωση προκαλεί η στάση που τηρεί το μέλος της ΠΕ της ΝΔ και δήμαρχος Άργους-Μυκηνών για την επίθεση ακροδεξιών στον δήμαρχο Θεσσαλονίκης, Γιάννη Μπουτάρη.\nΟ κ. Δημήτρης Καμπόσος σε ανάρτησή του στα μέσα κοινωνικής δικτύωσης έγραψε το εξής απίστευτο για τον ξυλοδαρμό του δημάρχου Θεσσαλονίκης: «Αυτή είναι η μοίρα των προδοτών.»\nΤα πράγματα γίνονται ακόμα χειρότερα από το ότι ο κ. Καμπόσος είναι πρόεδρος της ΠΕΔ Πελοποννήσου και μέλος της Πολιτικής Επιτροπής της ΝΔ. Ήταν επίσης ομιλητής στο συλλαλητήριο της Θεσσαλονίκης για τη Μακεδονία.\nΧυδαίο παραλήρημα Ψωμιάδη κατά Μπουτάρη: “Πούλησε τη Μακεδονία η χολέρα, το πολιτικό τραβέλι”\nΧυδαία λεκτική επίθεση κατά του Δημάρχου Θεσσαλονίκης, Γιάννη Μπουτάρη, από τον πρώην Νομάρχη Παναγιώτη Ψωμιάδη, λίγα λεπτά πριν την σε βάρος του άθλια επίθεση στο περιθώριο εκδήλωσης για την Ημέρα Μνήμης της Γενοκτονίας των Ποντίων.\nΒίντεο που δημοσίευσε το seleo.gr, δείχνει τον πρώην Νομάρχη να κάνει δηλώσεις λίγα λεπτά μόνο πριν την επίθεση κατά του Δημάρχου. Όταν μάλιστα οι συγκεντρωμένοι αντιλήφθηκαν ότι έφτασε στο σημείο ο Δήμαρχος, άρχισαν να φωνάζουν συνθήματα εναντίον του, με τον Παναγιώτη Ψωμιάδη να ανεβάζει τους τόνους, αποκαλώντας τον “χολέρα και πολιτικό τραβέλι”.\n“Αυτός έχει ξεπουλήσει την Μακεδονία, αυτός, ναι! Αυτή η χολέρα. Αυτό το τραβέλι το πολιτικό”, είπε ο πρώην Νομάρχης.\nΜία μέρα μετά, σε νέες δηλώσεις του για το περιστατικό, ο Παναγιώτης Ψωμιάδης, εμφανίστηκε αμετανόητος, λέγοντας πάντως πως “τον πολιτικό του αντίπαλο τον θέλει όρθιο”.\n“Από την άλλη, έχετε αντιληφθεί πόσες φορές ο περίεργος αυτός τύπος έχει προσβάλλει όχι τον ποντιακό ελληνισμό αλλά την ίδια την κοινωνία, την ίδια την ιστορία του ελληνικού λαού. Άρα συγχωροχάρτι δεν υπάρχει”.\n“Ποιο είναι χειρότερο ή προσβλητικό; Αυτά που είπε ο συγκεκριμένος τύπος αυτά που είπα εγώ; Βεβήλωσα την ιστορία, τις αξίες και τις αρχές της γενιάς μας; Προσπάθησα και μέχρι ένα σημείο σταμάτησα μια ομάδα νέων που ήθελε να ορμήξει. Ήμουν πολύ μακριά από τα γεγονότα”, πρόσθεσε σε σημερινές δηλώσεις του ο κ. Ψωμιάδης.\nTagsΔύο προσαγωγές για την άγρια επίθεση στον Μπουτάρη. Οργανώνουν συγκέντρωση υπέρ του\nΓνωρίζετε πως βρέθηκαν τα λείψανα του Αγίου Νικολάου στην Ιταλία και γιατί η ανακομιδή τους γιορτάζεται στις 20 Μαΐου;\nΣύμφωνα μέ τίς συναξαριστικές πηγές ὁ ἅγ. Νικόλαος κοιμήθηκε στά Μῦρα τό ἔτος 330. «Ἀμέσως μετά τόν θάνατό του κτίστηκε...